cyanic-selkie/wikianc huggingface dataset:
ಗರ್ಭಪಾತ
ಶಂಕಿಸಿದ ಅಪಾಯದ ಅಂಶಗಳು
ವಾಕರಿಕೆ ಮತ್ತು ಗರ್ಭಧಾರಣೆಯಲ್ಲಿ ವಾಂತಿಮಾಡುವುದು (ಎನ್‌ವಿಪಿ, ಅಥವಾ ಬೆಳಗ್ಗಿನ ಅನಾರೋಗ್ಯ) ಇವು ಗರ್ಭಪಾತವಾಗುವ ಅಪಾಯದ ಇಳಿತಕ್ಕೆ ಸಂಬಂಧಿಸಿದೆ. ಈ ಸಂಬಂಧಕ್ಕೆ ಹಲವು ಸಲಹೆಗಳನ್ನು ಪ್ರಸ್ತಾಪಿಸಲಾಗಿದೆ ಆದರೆ ಯಾವುದೂ ವ್ಯಾಪಕವಾಗಿ ಸಹಮತವಾಗಿಲ್ಲ. ಏಕೆಂದರೆ ಗರ್ಭಧಾರಣೆಯ ಸಮಯದಲ್ಲಿ ಮಹಿಳೆಯರ ಆಹಾರ ತೆಗೆದುಕೊಳ್ಳುವುದು ಮತ್ತು ಇತರ ಚಟುವಟಿಕೆಗಳನ್ನು ಎನ್‌ವಿಪಿ ಪರಿವರ್ತಿಸಬಹುದು, ಗರ್ಭಪಾತಕ್ಕೆ ಕಾರಣಗಳ ಸಾಧ್ಯತೆಗಳನ್ನು ವಿಚಾರಣೆ ನಡೆಸುವಾಗ ಇದು ಗೊಂದಲವೆನಿಸುವ ಅಂಶವಾಗಬಹುದು.
ಹೆಚ್ಚಿನ ಪ್ರಮಾಣದಲ್ಲಿ ಕೆಫೀನ್ ಉಪಯೋಗ ಸಹ ಗರ್ಭಪಾತದ ಪ್ರಮಾಣಕ್ಕೆ ಕಾರಣವಾಗಿದೆ. 2007ರಲ್ಲಿ 1,000 ಗರ್ಭಿಣಿ ಮಹಿಳೆಯರ ಮೇಲೆ ಮಾಡಿದ ಅಧ್ಯಯನದ ಪ್ರಕಾರ ಕೆಫೀನ್ ತೆಗೆದುಕೊಳ್ಳದ 13%ರಷ್ಟು ಮಹಿಳೆಯರಿಗೆ ಹೋಲಿಸಿದಾಗ ಒಂದು ದಿನದಲ್ಲಿ 200 mg ಅಥವಾ ಹೆಚ್ಚಿನ ಕೆಫೀನ್ ತೆಗೆದುಕೊಳ್ಳುವ ಗರ್ಭಿಣಿ ಮಹಿಳೆಯರಲ್ಲಿ ಗರ್ಭಪಾತದ ಪ್ರಮಾಣ 25% ಎಂದು ವರದಿ ಮಾಡಿದೆ. 10 oz (300 ml) ಕಾಫಿಯಲ್ಲಿ ಅಥವಾ 25 oz (740 ml) ಚಹಾದಲ್ಲಿ 200 mg ಕೆಫೀನ್ ಇರುತ್ತದೆ. ಈ ಅಧ್ಯಯನವು ಗರ್ಭಧಾರಣೆಗೆ ಸಂಬಂಧಿಸಿದ ವಾಕರಿಕೆ ಮತ್ತು ವಾಂತಿ (ಎನ್‌ವಿಪಿ ಅಥವಾ ಬೆಳಗಿನ ಅನಾರೋಗ್ಯ) ಇವುಗಳಿಗಷ್ಟೆ ಸೀಮಿತವಾಗಿತ್ತು: ಮಹಿಳೆಯರಲ್ಲಿ ಎನ್‌ವಿಪಿ ಹೇಗೆ ಪರಿಣಾಮ ಬೀರುತ್ತದೆ ಎನ್ನುವುದನ್ನು ಗಮನಿಸದೆ ಅಧಿಕ ಕೆಫೀನ್ ಉಪಯೋಗಿಸುವವರಿಗೆ ಗರ್ಭಪಾತದ ಪ್ರಮಾಣ ಹೆಚ್ಚಾಗಿತ್ತು ಎಂಬುದನ್ನು ಮಾತ್ರ ಅಧ್ಯಯನ ನಡೆಸಿತು. ಅಧ್ಯಯನಕ್ಕೆ ಮಹಿಳೆಯರನ್ನು ಆಯ್ಕೆ ಮಾಡಿಕೊಂಡ ಸಮಯದಲ್ಲೇ ಅರ್ಧಕ್ಕಿಂತ ಹೆಚ್ಚಿನ ಗರ್ಭಪಾತಗಳು ಸಂಭವಿಸಿತ್ತು. 2007ರಲ್ಲಿ 2,400 ಗರ್ಭಿಣಿ ಮಹಿಳೆಯರ ಮೇಲೆ ನಡೆಸಿದ ಎರಡನೆಯ ಅಧ್ಯಯನದ ಪ್ರಕಾರ ಒಂದು ದಿನದಲ್ಲಿ 200 mgವರೆಗೆ ಕೆಫೀನ್ ತೆಗೆದುಕೊಳ್ಳುವ ಗರ್ಭಿಣಿ ಮಹಿಳೆಯರಿಗೂ ಹೆಚ್ಚಿನ ಗರ್ಭಪಾತದ ಪ್ರಮಾಣಕ್ಕೂ ಯಾವುದೇ ಸಂಬಂಧ ಇರಲಿಲ್ಲ (ಗರ್ಭಧಾರಣೆಯ ನಂತರ ಒಂದು ದಿನದಲ್ಲಿ 200 mgಗಿಂತ ಹೆಚ್ಚು ಕೆಫೀನ್ ಕುಡಿಯುವ ಸ್ತ್ರೀಯರನ್ನು ಈ ಅಧ್ಯಯನಲ್ಲಿ ಸೇರಿಸಿಕೊಂಡಿರಲಿಲ್ಲ). 2009ರಲ್ಲಿ ನಡೆಸಿದ ಅಧ್ಯಯನ ಯಾವುದೇ ಹೆಚ್ಚಿನ ಅಪಾಯ ಉಂಟಾಗಿರುವ ಸಾಧ್ಯತೆಯನ್ನು ತೋರಿಸಿಲ್ಲ.
ರೋಗನಿರ್ಣಯ
ಅಲ್ಟ್ರಾಸೌಂಡ್ ಮತ್ತು ಮೃತ ಅಂಗಾಂಶಗಳನ್ನು ಪರೀಕ್ಷಿಸುವ ಮೂಲಕ ಗರ್ಭಪಾತವನ್ನು ಖಚಿತ ಪಡಿಸಿಕೊಳ್ಳಬಹುದು. ಒಟ್ಟಾರೆ ಅಥವಾ ಸೂಕ್ಷ್ಮವಾದ ಅನಾರೋಗ್ಯ ಪೂರಿತ ಗರ್ಭಪಾತದ ಲಕ್ಷಣಗಳನ್ನು ಗಮನಿಸುವಾಗ ಪರಿಪೂರ್ಣ ಗರ್ಭಧಾರಣೆಯ ಅಂಶಗಳನ್ನು ಲಕ್ಷ್ಯದಲ್ಲಿಟ್ಟುಕೊಳ್ಳಲಾಗುತ್ತದೆ. ಸೂಕ್ಷ್ಮವಾಗಿ ನೋಡಿದಾಗ, ಇವುಗಳು ತೆಳುವಾದ ನಾಳದಂಥ ಚಾಚಿಕೆ, ಟ್ರೊಪೊಬ್ಲಾಸ್ಟ್, ಭ್ರೂಣದ ಭಾಗಗಳು, ಮತ್ತು ಎಂಡೊಮೆಟ್ರಿಯಂನಲ್ಲಿ ಗರ್ಭಾವಸ್ಥೆಯ ಬದಲಾವಣೆ ಹೊಂದಿರುವುದು ಕಂಡುಬರುತ್ತದೆ. ಅಸಹಜವಾಗಿ ಕ್ರೊಮೊಸೋಮ್‌ಗಳು ಹೊಂದಿಕೊಂಡಿರುವುದನ್ನು ಆನುವಂಶಿಕ ಪರೀಕ್ಷೆಗಳಿಂದ ಕಂಡುಕೊಳ್ಳಬಹುದು.
ನಿರ್ವಹಣೆ
ರಕ್ತಸ್ರಾವವು ಕಡಿಮೆ ಪ್ರಮಾಣದಲ್ಲಾಗುತ್ತಿದ್ದರೆ ಒಮ್ಮೆ ವೈದ್ಯರನ್ನು ಕಂಡು ಸಲಹೆ ಪಡೆಯಲು ಸೂಚಿಸಬೇಕು. ರಕ್ತ ಸ್ರಾವವು ತುಂಬಾ ಹೆಚ್ಚಾಗಿ ಆಗುತ್ತಿದ್ದರೆ ಅದರೊಟ್ಟಿಗೆ ನೋವು ಅಥವಾ ಜ್ವರ ಇದ್ದರೆ ತಕ್ಷಣ ತುರ್ತು ವೈದ್ಯಕೀಯ ಚಿಕಿತ್ಸೆ ಪಡೆಯಬೇಕು.
ಸಂಪೂರ್ಣವಾಗಿ ಗರ್ಭಪಾತವಾಗಿರುವುದನ್ನು ನಿರ್ಣಯಿಸಲು ಯಾವುದೇ ಚಿಕಿತ್ಸೆಯ ಅವಶ್ಯಕತೆ ಇಲ್ಲ (ಎಲ್ಲಿಯವರೆಗೆ ಅಪಸ್ಥಾನೀಯ ಗರ್ಭಧಾರಣೆ ಕೊನೆಯಾಗುವುದಿಲ್ಲವೋ ಅಲ್ಲಿಯವರೆಗೆ). ಗರ್ಭಪಾತವು ಸರಿಯಾಗಿ ಆಗದಿದ್ದಾಗ, ಕೋಶವು ಸಂಪೂರ್ಣವಾಗಿ ಹೊರ ಹೋಗದಿದ್ದಾಗ ಮೂರು ರೀತಿಯ ಚಿಕಿತ್ಸೆ ಲಭ್ಯವಿದೆ.
ಸೋಂಕುಶಾಸ್ತ್ರ
ಗರ್ಭಪಾತವಾಗುವ ಸಂಭಾವ್ಯತೆಯನ್ನು ಕಂಡುಹಿಡಿಯುವುದು ಕಷ್ಟ ಸಾಧ್ಯ. ಹಲವಾರು ಗರ್ಭಪಾತಗಳು ಮಹಿಳೆಗೆ ತಾನು ಗರ್ಭಧರಿಸಿರುವುದು ತಿಳಿಯುವುದಕ್ಕಿಂತ ಮೊದಲೇ ಸಂಭವಿಸುತ್ತವೆ. ಗರ್ಭಪಾತವಾದ ಮಹಿಳೆಗೆ ಮನೆಯಲ್ಲಿಯೇ ವೈದ್ಯಕೀಯ ಚಿಕಿತ್ಸೆ ನೀಡುವುದರಿಂದಾಗಿ ಗರ್ಭಪಾತವಾದ ಹಲವಾರು ಪ್ರಕರಣಗಳು ವೈದ್ಯಕೀಯ ಅಂಕಿಅಂಶಕ್ಕೆ ಸಿಗುವುದಿಲ್ಲ. ಋತುಚಕ್ರದ ಕೊನೆಯ ಅವಧಿ ತೆಗೆದುಕೊಂಡು ಕೆಲವು ಸೂಕ್ಷ್ಮವಾದ ಪರೀಕ್ಷೆಗಳನ್ನು ನಡೆಸಿ ಶೇ25%ಕ್ಕಿಂತ ಹೆಚ್ಚಿನ ಗರ್ಭಪಾತಗಳು ಆರು ವಾರಕ್ಕಿಂತ ಮೊದಲೇ ಆಗುತ್ತವೆ ಎಂಬುದನ್ನು ಅಧ್ಯಯನದಲ್ಲಿ ಕಂಡುಕೊಳ್ಳಲಾಗಿದೆ. 8%ರಷ್ಟು (ಋತುಚಕ್ರದ ಕೊನೆಯ ಅವಧಿಯ ಆರು ವಾರಗಳ ನಂತರ) ಗರ್ಭಪಾತಗಳು ಆಸ್ಪತ್ರೆಯಲ್ಲಿ ನಡೆಯುತ್ತವೆ.
ಋತುಚಕ್ರದ ಕೊನೆಯ ಅವಧಿಯ 10 ವಾರಗಳ ನಂತರ ಗರ್ಭಪಾತವಾಗುವ ಸಂಭವನೀಯತೆ ಕಡಿಮೆಯಾಗುತ್ತದೆ.ಉದಾಹರಣೆಗೆ ಭ್ರೂಣ ಬೆಳವಣಿಗೆಯ ಪ್ರಾರಂಭದ ಹಂತದಲ್ಲಿ. “ಬಹುಮಟ್ಟಿಗೆ ಭ್ರೂಣಾವಸ್ಥೆಯ ಅವಧಿ ಸಂಪೂರ್ಣವಾದ ನಂತರ" ಗರ್ಭಪಾತವಾಗುವುದಿಲ್ಲ ಋತುಚಕ್ರದ ಕೊನೆಯ ಅವಧಿಯಿಂದ 8.5 ವಾರಗಳು ಮತ್ತು ಹುಟ್ಟಿನ ನಡುವೆ ಗರ್ಭಪಾತವಾಗುವ ಪ್ರಮಾಣ ಶೇ ಎರಡರಷ್ಟು ಮಾತ್ರ.
ದಂಪತಿಗಳ ವಯಸ್ಸನ್ನು ಅವಲಂಬಿಸಿ ಗರ್ಭಪಾತವಾವಾಗುವ ಸಂಭಾವನೀಯತೆ ಹೆಚ್ಚಾಗುತ್ತದೆ. 25–29 ವರ್ಷ ವಯಸ್ಸಿನ ಪುರುಷರಿಂದ ಗರ್ಭಧಾರಣೆಯಾದಾಗ ಗರ್ಭಪಾತದ ಪ್ರಮಾಣ ಶೇ 40% ಆದೇ 25ಕ್ಕಿಂತ ಕಡಿಮೆ ವರ್ಷ ವಯಸ್ಸಿನ ಪುರುಷರಿಂದ ಗರ್ಭಧಾರಣೆಯಾದಾಗ ಗರ್ಭಪಾತವಾಗುವ ಪ್ರಮಾಣ ಶೇ40%ಕ್ಕಿಂತ ಕಡಿಮೆ ಎಂಬುದನ್ನು ಒಂದು ಅಧ್ಯಯನ ಕಂಡುಹಿಡಿದಿದೆ. 25–29 ವಯಸ್ಸಿನ ಗುಂಪಿನ ಪುರುಷರಿಂದ ಗರ್ಭಧಾರಣೆಯಾದಾಗ 60%ಕ್ಕಿಂತ ಕಡಿಮೆ ಗರ್ಭಪಾತವಾಗುತ್ತುದೆ ಅದೇ 40 ವರ್ಷಕ್ಕಿಂತ ಮೇಲ್ಪಟ್ಟಾಗ ಗರ್ಭಪಾತದ ಪ್ರಮಾಣ 60%ಕ್ಕಿಂತ ಜಾಸ್ತಿ ಎಂದುಬನ್ನು ಕೂಡ ಇದೆ ಅಧ್ಯಯನ ತಿಳಿಸಿದೆ. ಇನ್ನೊಂದು ಅಧ್ಯಯನದ ಪ್ರಕಾರ ತುಂಬಾ ವಯಸ್ಸಾದ ವ್ಯಕ್ತಿಯಿಂದ ಗರ್ಭಧಾರಣೆಯಾದಾಗ ಗರ್ಭಪಾತವಾಗುವ ಸಂಭವ ಮೊದಲ ಮೂರು ತಿಂಗಳಲ್ಲಿ ಹೆಚ್ಚು. ಇನ್ನೊಂದು ಅಧ್ಯಯನ ಪ್ರಕಾರ 45 ವರ್ಷ ವಯಸ್ಸಾದ ಮಹಿಳೆಯರಲ್ಲಿ ಈ ಸಂಭವನೀಯತೆ ಹೆಚ್ಚು, ಸುಮಾರು 800%ರಷ್ಟು ಗರ್ಭಧಾರಣೆಗಳಲ್ಲಿ (20–24 ವರ್ಷ ವಯಸ್ಸಿನವರಿಗೆ ಹೋಲಿಸಿದಾಗ) ಶೇ75%ರಷ್ಟು ಗರ್ಭಪಾತದಲ್ಲಿ ಕೊನೆಯಾಗುತ್ತವೆ.
ಇತರ ಪ್ರಾಣಿಗಳಲ್ಲಿ ಗರ್ಭಪಾತ
ಗರ್ಭವನ್ನು ಧರಿಸುವ ಎಲ್ಲಾ ಪ್ರಾಣಿಗಳಲ್ಲೂ ಗರ್ಭಪಾತವು ಕಂಡುಬರುತ್ತದೆ. ಮಾನವನನ್ನು ಹೊರತು ಪಡಿಸಿ ಪ್ರಾಣಿಗಳಲ್ಲಿ ವಿವಿಧ ತಿಳಿದ ಅಪಾಯದ ಅಂಶಗಳಿವೆ. ಉದಾ, ಕುರಿಗಳಲ್ಲಿ ಗುಂಪಾಗಿ ಬಾಗಿಲಲ್ಲಿ ನುಗ್ಗುವುದು, ಅಥವಾ ನಾಯಿಯು ಅಟ್ಟಿಸಿಕೊಂಡು ಹೋಗುವಾಗ ಓಡುವುದು. ದನಗಳಲ್ಲಿ, ಗರ್ಭಪಾತವು (ಅದೆಂದರೆ ಸಹಜ ಗರ್ಭಪಾತ) ಸೋಂಕುರೋಗಗಳಿಂದುಂಟಾಗಬಹುದು, ಅವೆಂದರೆ ಬ್ರುಸೆಲ್ಲೊಸೊಸ್ ಅಥವಾ ಕ್ಯಾಂಪಿಲೊಬ್ಯಾಕ್ಟರ್‌, ಆದರೆ ಲಸಿಕೆಯಿಂದ ನಿಯಂತ್ರಿಸಬಹುದು. ಇನ್ನಿತರ ಕಾಯಿಲೆಗಳೂ ಗರ್ಭಪಾತವುಂಟುಮಾಡಬಹುದು. ಗರ್ಭ ಧರಿಸಿದ ಪ್ರೈರಿ ಇಲಿಗಳಲ್ಲಿ ತನ್ನ ಸಂಗಾತಿಯನ್ನು ತೊರೆದು ಬೇರೆ ಗಂಡಿಲಿಯೊಂದಿಗೆ ಇದ್ದಾಗ ಸಹಜ ಗರ್ಭಪಾತವು ಉಂಟಾಗುತ್ತದೆ, ಉದಾ:ಬ್ರೂಸ್ ಪರಿಣಾಮ, ಇದು ಪ್ರಯೋಗಾಲಯಕ್ಕಿಂತ ಹೊರಭಾಗದಲ್ಲಿ ಕಡಿಮೆ ಕಂಡುಬರುತ್ತದೆ. ಹೆಣ್ಣಿಲಿಯು ಅಪರಿಚಿತ ಗಂಡಿಲಿಯೊಂದಿಗೆ ಇದ್ದಾಗ ಸಹಜ ಗರ್ಭಪಾತವಾಗುವ ಸಂಖ್ಯೆಯು ಹೆಚ್ಚಾಗುತ್ತದೆ.
ಬಾಹ್ಯ ಕೊಂಡಿಗಳು
ವರ್ಗ:ವಿಜ್ಞಾನ ವರ್ಗ:ಆರೋಗ್ಯ ಶಾಸ್ರ ವರ್ಗ:ಮಾನವಶರೀರ ವಿಜ್ಞಾನ ವರ್ಗ:ಜೀವಶಾಸ್ತ್ರ ವರ್ಗ:ಗರ್ಭಪಾತ ವರ್ಗ:ಪ್ರಸೂತಿ ವಿಜ್ಞಾನ ವರ್ಗ:ವಿಫಲವಾದ ಗರ್ಭದಾರಣೆ ವರ್ಗ:ಮಹಿಳಾ ಆರೋಗ್ಯ
Aborto
ಜಿಎಸ್ಎಮ್
ಜಿಎಸ್ಎಮ್ (ಸಂಚಾರಿ-ದೂರವಾಣಿ ಸಂಪರ್ಕಕ್ಕಾಗಿ ಜಾಗತಿಕ ವ್ಯವಸ್ಥೆ: ಮೂಲತ:  ಗ್ರೂಪ್ ಸ್ಪೆಷಲ್ ಮೊಬೈಲ್  ) ವಿಶ್ವದ ಸಂಚಾರಿ ದೂರವಾಣಿಗಳಲ್ಲೇ ಅತ್ಯಂತ ಜನಪ್ರಿಯ ಗುಣಮಟ್ಟದ ತಂತ್ರಜ್ಞಾನ.ಇದರ ಉತ್ತೇಜಕ GSM ಸಂಘದ ಅಂದಾಜಿನ ಪ್ರಕಾರ, ಜಾಗತಿಕ ಸಂಚಾರಿ ದೂರವಾಣಿ ಮಾರುಕಟ್ಟೆಯ ಸುಮಾರು 80% ಈ ತಂತ್ರಜ್ಞಾನವನ್ನು ಬಳಸುತ್ತದೆ. 212ಕ್ಕೂ ಹೆಚ್ಚು ದೇಶ-ಪ್ರಾಂತ್ಯಗಳಲ್ಲಿ 3 ಶತಕೋಟಿಗೂ ಹೆಚ್ಚು ಜನರು GSM ತಂತ್ರಜ್ಞಾನವನ್ನು ಬಳಸುತ್ತಿದ್ದಾರೆ. ಇದರ ಸರ್ವತ್ರ ಅಸ್ತಿತ್ವ ಸಂಚಾರಿ ದೂರವಾಣಿ ನಿರ್ವಾಹಕರುಗಳ ನಡುವೆ ಅಂತರರಾಷ್ಟ್ರೀಯ ತಿರುಗಾಟವನ್ನು ಸರ್ವೇಸಾಮಾನ್ಯವಾಗಿಸಿದೆ, ಹಾಗಾಗಿ ಚಂದಾದಾರರು ತಮ್ಮ ದೂರವಾಣಿಗಳನ್ನು ವಿಶ್ವದ ಹಲವೆಡೆ ಬಳಸಬಹುದಾಗಿದೆ. ತನ್ನ ಸಂಕೇತಗಳು ಹಾಗೂ ವಾಕ್-ತರಂಗಪಟ್ಟಿಗಳು ಡಿಜಿಟಲ್ ರೂಪದಲ್ಲಿರುವುದರಿಂದ GSM ತನ್ನ ಹಿಂದಿನವುಗಳಿಂದ ಭಿನ್ನವಾಗಿದೆ, ಹಾಗಾಗಿ, ಇದನ್ನು ಎರಡನೆಯ ತಲೆಮಾರು (2G) ಸಂಚಾರಿ ದೂರವಾಣಿ ವ್ಯವಸ್ಥೆಯಾಗಿ ಪರಿಗಣಿಸಲಾಗಿದೆ. ಇದರ ಅರ್ಥ, ಮಾಹಿತಿಯ ವಿನಿಮಯವನ್ನು ಸಹ ಈ ವ್ಯವಸ್ಥೆಯೊಳಗೆ ಸುಲಭವಾಗಿ ನಿರ್ವಹಿಸಬಹುದಾಗಿದೆ.
GSM ತಂತ್ರಜ್ಞಾನದ ಸರ್ವತ್ರ ಅಸ್ತಿತ್ವ ಬಳಕೆದಾರರಿಗೆ (ಸಂಚಾರಿ ದೂರವಾಣಿಗಳನ್ನು ಬದಲಾಯಿಸದೆ ಒಂದು ಜಾಲದಿಂದ ಇನ್ನೊಂದಕ್ಕೆ ಬದಲಾಯಿಸಿ ತಿರುಗಾಡಬಹುದಾದ ಅನುಕೂಲ) ಮತ್ತು ಜಾಲ ನಿರ್ವಾಹಕರಿಗೆ (GSM ಅಳವಡಿಸುತ್ತಿರುವ ಹಲವಾರು ವಿಕ್ರಯಿಗಳ ಪೈಕಿ ಯಾವ ವಿಕ್ರಯಿಯಿಂದಾದರೂ ಉಪಕರಣಗಳನ್ನು ಆಯ್ಕೆ ಮಾಡಬಲ್ಲರು) ) ಅನುಕೂಲಕರವಾಗಿದೆ.ಧ್ವನಿ ಕರೆಗಳಿಗೆ ಪರ್ಯಾಯವಾಗಿ (ಜಾಲ ಸೇವಾಕರ್ತೃವಿಗೆ) ಕಡಿಮೆ ದರದಲ್ಲಿ ಶೀಘ್ರ ಸಂದೇಶ ಸೇವೆ (SMS, "ಪಠ್ಯ ಸಂದೇಶ" ಎಂದೂ ಕರೆಯಲಾಗುತ್ತದೆ)GSM ಹೊಂದಿದೆ, ಇದೀಗ ಇತರೆ ಸಂಚಾರಿ ದೂರವಾಣಿ ತಂತ್ರಜ್ಞಾನಗಳೂ ಇದನ್ನು ಬೆಂಬಲಿಸುತ್ತವೆ. ಇದರ ಇನ್ನೊಂದು ಅನುಕೂಲವೇನೆಂದರೆ ಈ ಗುಣಮಟ್ಟದ ತಂತ್ರಜ್ಞಾನ ವಿಶ್ವಾದ್ಯಂತ ಒಂದೇ ತುರ್ತು ದೂರವಾಣಿ ಸಂಖ್ಯೆ112ಯನ್ನು ಹೊಂದಿದೆ. ಇದರಿಂದಾಗಿ ಅಂತರರಾಷ್ಟ್ರೀಯ ಪ್ರವಾಸಿಗಳು ಸ್ಥಳೀಯ ತುರ್ತು ದೂರವಾಣಿ ಸಂಖ್ಯೆಯನ್ನು ತಿಳಿದುಕೊಳ್ಳಬೇಕಾಗಿಲ್ಲ, ಬದಲಿಗೆ ನೇರವಾಗಿ ತುರ್ತು ಸೇವೆಗಳನ್ನು ಈ ಸಂಖ್ಯೆಯ ಮೂಲಕ ಸಂಪರ್ಕಿಸಬಹುದಾಗಿದೆ.
ತಂತ್ರಜ್ಞಾನದ ಹೊಸ ಆವೃತ್ತಿಗಳು ಹಳೆಯ ಆವೃತ್ತಿಯ ಮೂಲ GSM ದೂರವಾಣಿಗಳೊಂದಿಗೆ ಹೊಂದಿಕೊಳ್ಳುತ್ತವೆ.ಉದಾಹರಣೆಗೆ, ಪ್ರಮಾಣಿತ ಹೆಚ್ಚಿದ ಗಣನೀಯ ಮಾಹಿತಿ ಕ್ಷಮತೆಗಳ ರಿಲೀಸ್ '97 ಆವೃತ್ತಿ ಜನರಲ್ ಪ್ಯಾಕೆಟ್ ರೇಡಿಯೋ ಸರ್ವಿಸ್ (GPRS). ರಿಲೀಸ್ '99 GSM ವಿಕಸನಕ್ಕಾಗಿ ವರ್ಧಿತ ಮಾಹಿತಿ ಪ್ರಮಾಣ (EDGE) ಬಳಸಿ ಹೆಚ್ಚಿದ ವೇಗದಲ್ಲಿ ಮಾಹಿತಿಯ ರವಾನೆಯ ಸೌಲಭ್ಯವನ್ನು ಪರಿಚಯಿಸಿತು.
ಇತಿಹಾಸ
1982ರಲ್ಲಿ, ಯುರೋಪ್ ಅಂಚೆ ಮತ್ತು ದೂರ ಸಂಪರ್ಕ ಆಡಳಿತ ಮಂಡಳಿಗಳ ಸಮ್ಮೇಳನ (CEPT) ಯುರೋಪಿನಾದ್ಯಂತ ಬಳಸಬಹುದಾದ ಒಂದು ಸಂಚಾರಿ ದೂರವಾಣಿ ವ್ಯವಸ್ಥೆಯ ವಿನ್ಯಾಸ ಅಭಿವೃದ್ಧಿ ಪಡಿಸಲು ಗ್ರೂಪ್ ಸ್ಪೆಷಲ್ ಮೊಬೈಲ್ (GSM)ನ್ನು ರೂಪಿಸಿತು. 1987ರಲ್ಲಿ, ಯುರೋಪಿನಾದ್ಯಂತ ಒಂದೇ ಸಂಚಾರಿ ದೂರವಾಣಿ ವ್ಯವಸ್ಥೆಯನ್ನು ಸ್ಥಾಪಿಸಲು, 13 ರಾಷ್ಟ್ರಗಳು ಸೇರಿ ಒಂದು ಕರಾರು ದಸ್ತಾವೈಜುಗೆ ಸಹಿ ಹಾಕಿದವು. ಅಂತಿಮವಾಗಿ, ಟಾರ್ಲೇವ್ ಮ್ಯಾಸೆಂಗ್ ನೇತೃತ್ವದಲ್ಲಿ SINTEF ರೂಪಿಸಿದ ವ್ಯವಸ್ಥೆಯನ್ನು ಆಯ್ಕೆ ಮಾಡಲಾಯಿತು.
1989ರಲ್ಲಿ, GSM ಜವಾಬ್ದಾರಿಯನ್ನು ಯುರೋಪಿನ ದೂರಸಂಪರ್ಕ ಮಾನಕ ಸಂಸ್ಥೆ (ETSI)ಗೆ ಹಸ್ತಾಂತರಿಸಲಾಯಿತು ಮತ್ತು GSM ವೈಶಿಷ್ಟ್ಯತೆಗಳ ಮೊದಲನೆಯ ಹಂತವನ್ನು 1990ರಲ್ಲಿ ಪ್ರಕಟಿಸಲಾಯಿತು. ಮೊದಲ GSM ಜಾಲವನ್ನು 1991ರಲ್ಲಿ ಫಿನ್ಲೆಂಡ್‌ನಲ್ಲಿ ರೇಡಿಯೊಲಿಂಜಾಸಂಸ್ಥೆ ಎರಿಕ್ಸನ್‌ಜೊತೆ ಸೇರಿ ಜಂಟಿಯಾಗಿ ತಾಂತ್ರಿಕ ಮೂಲಭೂತ ಸೌಕರ್ಯ ನಿರ್ವಹಣೆಯೊಂದಿಗೆ ಜಾರಿಗೊಳಿಸಿತು. 1993ರ ಅಂತ್ಯದಲ್ಲಿ, 48 ದೇಶಗಳಲ್ಲಿ 70 ಸೇವಾಕರ್ತೃಗಳನ್ನು ಒಳಗೊಂಡಿರುವ GSM ದೂರವಾಣಿ ಜಾಲಗಳು ಒಂದು ದಶಲಕ್ಷಕ್ಕಿಂತಲೂ ಹೆಚ್ಚು ಚಂದಾದಾರರನ್ನು ಹೊಂದಿತ್ತು.
ಕೋಶೀಯ ರೇಡಿಯೋ ಜಾಲ
GSM ಕೋಶೀಯ ಜಾಲವಾಗಿದೆ, ಅರ್ಥಾತ್ ಸಂಚಾರಿ ದೂರವಾಣಿಗಳು ನಿಕಟ ವಲಯಗಳಲ್ಲಿರುವ ಕೋಶಗಳನ್ನು ಅರಸಿ ಸಂಪರ್ಕಿಸುತ್ತವೆ.
GSM ಜಾಲದಲ್ಲಿ ಐದು ವಿವಿಧ ಗಾತ್ರಗಳ ಕೋಶಗಳುಂಟು—ಮ್ಯಾಕ್ರೊ, ಮೈಕ್ರೊ, ಪಿಕೊ, ಫೆಮ್ಟೊ ಮತ್ತು ಅಂಬ್ರೆಲಾ ಕೋಶಗಳು. ಪ್ರತಿಯೊಂದು ಕೋಶದ ವ್ಯಾಪ್ತಿ-ವಿಸ್ತೀರ್ಣ ಕಾರ್ಯಗತಗೊಳಿಸುವ ಪರಿಸರದ ಪ್ರಕಾರ ಬದಲಾಗುತ್ತದೆ. ಮ್ಯಾಕ್ರೊ ಕೋಶಗಳು ಒಂದು ಕಟ್ಟಡ ಅಥವಾ ಸ್ಥಾವರದ ಛಾವಣಿಯ ಸರಾಸರಿ ಮಟ್ಟಕ್ಕಿಂತಲೂ ಎತ್ತರದ ಮಟ್ಟದಲ್ಲಿ ಮೂಲ ಕೇಂದ್ರ ಸ್ಪರ್ಶತಂತು ಸ್ಥಾಪಿಸಲಾಗಿರುವಂತಹ ಸ್ಥಳದಲ್ಲಿರುವ ಕೋಶಗಳಾಗಿರುತ್ತವೆ. ಮೈಕ್ರೋ ಕೋಶಗಳು ಒಂದು ಕಟ್ಟಡ ಅಥವಾ ಸ್ಥಾವರದ ಛಾವಣಿಯ ಸರಾಸರಿ ಮಟ್ಟಕ್ಕಿಂತಲೂ ಕೆಳಗಿನ ಮಟ್ಟದಲ್ಲಿರುವ ಸ್ಪರ್ಶತಂತುವನ್ನು ಹೊಂದಿರುವ ಕೋಶಗಳಾಗಿರುತ್ತವೆ, ಇಂತಹವುಗಳು ನಗರ ವಲಯಗಳಲ್ಲಿ ಕಂಡುಬರುತ್ತವೆ. ಪಿಕೊ ಕೋಶಗಳು ಕಡಿಮೆ ಗಾತ್ರದ ಕೋಶಗಳಾಗಿದ್ದು, ಇದರ ವ್ಯಾಪ್ತಿ-ವಿಸ್ತೀರ್ಣವು ಕೇವಲ ಕೆಲವೇ ಡಜನ್ ಮೀಟರುಗಳ ವರೆಗೆ ಸೀಮಿತವಾಗಿರುತ್ತದೆ, ಇವನ್ನು ಪ್ರಮುಖವಾಗಿ ಒಳಾಂಗಣಗಳಲ್ಲಿ ಬಳಸಲಾಗುತ್ತವೆ.ಫೆಮ್ಟೊ ಕೋಶಗಳನ್ನು ಗೃಹ ವಲಯ ಮತ್ತು ಸಣ್ಣ ಪ್ರಮಾಣದ ವ್ಯಾವಹಾರಿಕ ವಾತಾವರಣಗಳಲ್ಲಿ ಬಳಸಲಾಗಿದ್ದು, ಬ್ರಾಡ್‌ಬ್ಯಾಂಡ್ ಅಂತರ್ಜಾಲ ಸಂಪರ್ಕದ ಮೂಲಕ ಸೇವಾ ಪೂರೈಕದಾರರ ಜಾಲದೊಂಡನೆ ಸಂಪರ್ಕ ಮಾಡಬಹುದಾಗಿದೆ.ಅಂಬ್ರೆಲಾ ಕೋಶಗಳನ್ನು ಸಣ್ಣ ಗಾತ್ರದ ಕೋಶಗಳುಳ್ಳ ನೆರಳಿನ ವಲಯಗಳಲ್ಲಿ ಬಳಸಲಾಗಿ, ಅಂತಹ ಕೋಶಗಳ ವ್ಯಾಪ್ತಿಗಳ ನಡುವಿನ ಅಂತರವನ್ನು ಭರಿಸಲು ಬಳಸಲಾಗುತ್ತದೆ.
ಸ್ಫರ್ಶ ತಂತುವಿನ ಎತ್ತರ, ಹೆಚ್ಚಳ ಮತ್ತು (ಕೆಲವು ಮೀಟರ್‌ಗಳಿಂದ ಹಿಡಿದು ಹಲವು ಕಿಲೋಮೀಟರ್‌ಗಳ ವರೆಗಿನ) ಪ್ರಸರಣ ಸ್ಥಿತಿಗಳನ್ನು ಅವಲಂಬಿಸಿ, ಕೋಶದ ಅಡ್ಡಲಾದ ತ್ರಿಜ್ಯವು ಬದಲಾಗುತ್ತದೆ.GSM ವೈಶಿಷ್ಟ್ಯವು ಪ್ರಾಯೋಗಿಕ ಬಳಕೆಯಲ್ಲಿ ಸಮರ್ಥಿಸಬಲ್ಲ ಅತಿ ಹೆಚ್ಚು ದೂರವು 35 km. ವಿಸ್ತರಿತ ಕೋಶ ವೊಂದರ ಪರಿಕಲ್ಪನೆಯ ಹಲವು ಕಾರ್ಯಗತಗೊಳಿಸುವಿಕೆ, ಕೋಶದ ತ್ರಿಜ್ಯದ ಎರಡರಷ್ಟು ಅಥವಾ ಅದಕ್ಕಿಂತಲೂ ಹೆಚ್ಚು ಇರಬಹುದು, ಸ್ಪರ್ಶತಂತು ವ್ಯವಸ್ಥೆ, ಭೂಪ್ರದೇಶ ಮತ್ತು ಟೈಮಿಂಗ್ ಅಡ್ವಾನ್ಸ್‌ನ್ನು ಅವಲಂಬಿಸಿರುತ್ತದೆ.
ಒಳಾಂಗಣ ವ್ಯಾಪ್ತಿ GSM ಬೆಂಬಲಿತವಾಗಿದ್ದು ಮತ್ತು ಪಿಕೊಸೆಲ್ ಮೂಲ ಕೇಂದ್ರ ಅಥವಾ, ಹೊರಾಂಗಣ ಸ್ಫರ್ಶ ತಂತುಗಳಿಂದ ರೇಡಿಯೊ ತರಂಗಗಳನ್ನು ಪ್ರತ್ಯೇಕ ಒಳಾಂಗಣ ವಿತರಿತ ಸ್ಪರ್ಶತಂತು ವ್ಯವಸ್ಥೆಗೆ ರವಾನಿಸಲು, ಶಕ್ತಿ ವಿಚ್ಛೇದಕಗಳನ್ನು ಹೊಂದಿರುವ ಒಂದು ಒಳಾಂಗಣ ಪುನರಾವರ್ತಕವನ್ನು ಬಳಸಿ ಇದರ ಅನುಕೂಲವನ್ನು ಪಡೆಯಬಹುದಾಗಿದೆ. ಒಳಾಂಗಣಗಳಲ್ಲಿ ಹೆಚ್ಚಿನ ಪ್ರಮಾಣದಲ್ಲಿ ಕರೆ ಕ್ಷಮತೆಯ ಅಗತ್ಯವಿರುವ ಕಾರಣ ಇಂತಹ ವ್ಯವಸ್ಥೆಯನ್ನು ಬಳಸಲಾಗುವುದು. ಉದಾಹರಣೆಗೆ ಮಾರಾಟ ಮಳಿಗೆಗಳು ಅಥವಾ ವಿಮಾನ ನಿಲ್ದಾಣಗಳು.ಆದಾಗ್ಯೂ ಇದು ಒಂದು ಪೂರ್ವಾಪೇಕ್ಷಿತವಲ್ಲ, ಏಕೆಂದರೆ ಒಳಾಂಗಣದ ವ್ಯಾಪ್ತಿಯ ಸೌಲಭ್ಯವನ್ನು ಹತ್ತಿರದಲ್ಲಿರುವ ಕೋಶದಿಂದ ಕಟ್ಟಡದೊಳಗೆ ನುಗ್ಗುವ ರೇಡಿಯೋ ತರಂಗಗಳ ಮೂಲಕ ಒದಗಿಸಲಾಗುತ್ತದೆ.
GSMನಲ್ಲಿ ಬಳಸಲಾಗಿರುವ ಸಮನ್ವಯತೆ ಗಾಸಿಯನ್ ಕನಿಷ್ಟ-ಸೂಚಿಕೆ (GMSK), ಒಂದು ರೀತಿಯ ನಿರಂತರ-ಹಂತ ಆವರ್ತನ ಕದಲು ಸೂಚಿಕೆ. GMSKದಲ್ಲಿ, ವಾಹಕದೊಳಗೆ ಸಮನ್ವಯತೆಗೊಳ್ಳಬೇಕಾದ ಸಂಕೇತವನ್ನು ಆವರ್ತನಾ ತರಂಗಾಂತರಕ್ಕೆ ರವಾನಿಸುವ ಮುಂಚೆ, ಗಾಸಿಯನ್ ಕೆಳಮಟ್ಟದ ಶೋಧಕದ ಮೂಲಕ ನುಣುಪುಗೊಳಿಸಲಾಗುತ್ತದೆ, ಇದು ವ್ಯತಿಕರಣವನ್ನು ನೆರೆಯ ತರಂಗಪಟ್ಟಿಗಳಿಗೆ ಸೀಮಿತಗೊಳಿಸುತ್ತದೆ (ಪಕ್ಕದ ತರಂಗಗಪಟ್ಟಿಯ ವ್ಯತಿಕರಣ).
ಶ್ರಾವ್ಯ ಸಾಧನಗಳೊಂದಿಗೆ ವ್ಯತಿಕರಣ
ಕೆಲವು ಶ್ರಾವ್ಯ ಸಾಧನಗಳು ರೇಡಿಯೋ ತರಂಗಗಳ ವ್ಯತಿಕರಣ (RFI)ಗಳಿಗೆ ಒಳಗಾಗುವ ಸಾಧ್ಯತೆಗಳಿವೆ, ಇವನ್ನು ಕಡಿಮೆಗೊಳಿಸಲು/ವರ್ಜಿಸಲು, ಶ್ರಾವ್ಯ ಸಾಧನಗಳೊಳಗೆ ಹಚ್ಚುವರಿ ರಕ್ಷಣಾ ಮತ್ತು/ಅಥವಾ ಉಪಮಾರ್ಗ ವಿದ್ಯುತ್ಸಂಚಾಯಕವನ್ನು ಅಳವಡಿಸಬಹುದಾಗಿದೆ. ಆದಾಗ್ಯೂ, ಇದನ್ನು ಮಾಡಲು ಹೆಚ್ಚಿನ ವೆಚ್ಚವನ್ನು ಸಮರ್ಥಿಸುವುದು ವಿನ್ಯಾಸಕರಿಗೆ ಸುಲಭದ ಮಾತಲ್ಲ.
ನಿಕಟದಲ್ಲಿರುವ ಒಂದು GSM ದೂರವಾಣಿಯು ಒಂದು ರೀತಿಯ "ಡಿಟ್, ಡಿಟ್ ಡಿ-ಡಿಟ್, ಡಿಟ್ ಡಿ-ಡಿಟ್, ಡಿಟ್ ಡಿ-ಡಿಟ್" ಶಬ್ದವನ್ನು ಹಲವು ಶ್ರಾವ್ಯ ಉಪಕರಣಗಳಾದ PAಗಳು, ನಿಸ್ತಂತು ಧ್ಯನಿಗ್ರಾಹಕಗಳು, ಸ್ಟೀರಿಯೊ ಶ್ರಾವ್ಯ ಉಪಕರಣಗಳು, ದೂರದರ್ಶನಗಳು, ಗಣಕಗಳು, ನಿಸ್ತಂತು ದೂರವಾಣಿಗಳು ಮತ್ತು ವೈಯಕ್ತಿಕ ಸಂಗೀತ ಸಾಧಕಗಳಲ್ಲಿ ಕೇಳಿಬರುವಂತೆ ಮಾಡುತ್ತದೆ.ಈ ಶ್ರಾವ್ಯ ಸಾಧನಗಳು GSM ದೂರವಾಣಿಯನಿಕಟ ಕ್ಷೇತ್ರದಲ್ಲಿದ್ದಲ್ಲಿ, ರೇಡಿಯೋ ಸಂಕೇತಗಳು ಪ್ರಬಲವಾಗಿದ್ದು ಶ್ರಾವ್ಯ ಸರಪಳಿಯಲ್ಲಿರುವಂತಹ ಘನರೂಪದ ವರ್ಧಕಗಳನ್ನು ವೇದಕಗಳನ್ನಾಗಿ ಮಾಡುತ್ತವೆ. ಕ್ಲಿಕ್ ಶಬ್ದವೇ TDMA ಸಂಕೇತಗಳನ್ನು ಒಯ್ಯುವ ಶಕ್ತಿಯ ಸ್ಫೋಟವನ್ನು ಬಿಂಬಿಸುವುದು. ಈ ಸಂಕೇತಗಳು ಕಾರ್ ಸ್ಟೀರಿಯೋ ಮತ್ತು ಇತರೆ ವಿದ್ಯುನ್ಮಾನ ಉಪಕರಣಗಳೊಂದಿಗೆ ವ್ಯತಿಕರಣ ಮಾಡುವ ಸಾದ್ಯತೆಗಳಿವೆ.ಇದು ಸಂಚಾರಿ ದೂರವಾಣಿಯ ವಿನ್ಯಾಸ ಮತ್ತು USನ ನಿಯೋಗ FCC, ವಿದ್ಯುನ್ಮಾನ ಉಪಕರಣಗಳೊಂದಿಗಿನ ವ್ಯತಿಕರಣದ ಬಗ್ಗೆ ನೀತಿ-ನಿಯಮಗಳ 15ನೆಯ ಭಾಗದೊಂದಿಗೆ ಕಟ್ಟುನಿಟ್ಟಾದ ಪಾಲನೆಯನ್ನೂ ಅವಲಂಬಿಸುತ್ತದೆ.
GSM ತರಂಗಾಂತರಗಳು
GSM ಜಾಲಗಳು ಹಲವು ವಿವಿಧ ತರಂಗಾಂತರಗಳಲ್ಲಿ ತಮ್ಮ ಕಾರ್ಯನಿರ್ವಹಿಸುತ್ತವೆ. (2Gಗಾಗಿ GSM ತರಂಗಾಂತರ ಶ್ರೇಣಿ ಮತ್ತು 3Gಗಾಗಿ UMTS ತರಂಗಾಂತರದ ಬ್ಯಾಂಡ್.ಹಲವು 2G GSM ಜಾಲಗಳು 900 MHz ಅಥವಾ 1800 MHz ಬ್ಯಾಂಡ್‌ಗಳಲ್ಲಿ ಕಾರ್ಯ ನಿರ್ವಹಿಸುತ್ತವೆ. ಅಮೆರಿಕಾದ ಎರಡೂ ಖಂಡಗಳಲ್ಲಿನ (ಅಮೆರಿಕಾ ದೇಶ ಮತ್ತು ಕೆನಡಾ ಸೇರಿದಂತೆ) ಕೆಲವು ದೇಶಗಳು 850 MHz ಮತ್ತು 1900 MHz ಬ್ಯಾಂಡ್‌ಗಳನ್ನು ಬಳಸುತ್ತವೆ, ಏಕೆಂದರೆ 900 ಮತ್ತು 1800 MHz ತರಂಗಾಂತರದ ಬ್ಯಾಂಡ್‌ಗಳನ್ನು ಮುಂಚೆಯೇ ವಿತರಿಸಲಾಗಿತ್ತು.ಯುರೋಪಿನಲ್ಲಿರುವ ಹಲವು 3G GSM ಜಾಲಗಳು 2100 MHz ತರಂಗಾಂತರದ ಬ್ಯಾಂಡ್‌ನಲ್ಲಿ ಕಾರ್ಯ ನಿರ್ವಹಿಸುತ್ತವೆ.
ಅಪರೂಪದ 400 ಮತ್ತು 450 MHz ತರಂಗಾಂತರದ ಬ್ಯಾಂಡ್‌ಗಳು ಕೆಲವನ್ನು ಮೊದಲ-ತಲೆಮಾರಿನ ವ್ಯವಸ್ಥೆಗಾಗಿ ಬಳಸಲಾಗುತ್ತಿದ್ದ ತರಂಗಾಂತರಗಳಿರುವ ದೇಶಗಳಲ್ಲಿ ಜಾರಿಗೊಳಿಸಲಾಗಿದೆ.
ಕೆಲವು ದೇಶಗಳಲ್ಲಿ ಹೆಚ್ಚಿನ ತರಂಗಾಂತರ ಶ್ರೇಣಿಯನ್ನು ವ್ಯಾಪ್ತಿಯೊಳಗೆ ತರಲು GSM-900 ಬ್ಯಾಂಡ್‌ನ್ನು ವಿಸ್ತರಿಸಲಾಗಿದೆ. ಈ 'ವಿಸ್ತರಿತ GSM', E-GSM, 880–915 MHz (ಅಪ್ಲಿಂಕ್) ಮತ್ತು 925–960 MHz (ಡೌನ್ಲಿಂಕ್) ಬಳಸಿ, 50 ತರಂಗಪಟ್ಟಿಗಳನ್ನು (ತರಂಗಪಟ್ಟಿ ಸಂಖ್ಯೆ 975 ರಿಂದ 1023 ಮತ್ತು 0) ಮೂಲ GSM-900 ಬ್ಯಾಂಡ್‌ಗೆ ಸೇರಿಸುತ್ತದೆ. ಪ್ರತಿ ರೇಡಿಯೊ ತರಂಗಾಂತರ ಪಟ್ಟಿಗೆ ಎಂಟು ಪೂರ್ಣ-ಪ್ರಮಾಣದ ಅಥವಾ ಹದಿನಾರು ಅರ್ಧ-ಪ್ರಮಾಣದ ವಾಕ್ ತರಂಗಪಟ್ಟಿಗಳಿಗೆ ಅವಕಾಶ ನೀಡಲು ಸಮಯ ವಿಭಾಗೀಯ ಬಹುಘಟಕೀಕರಣವನ್ನು ಬಳಸಲಾಗಿದೆ.ಎಂಟು ರೇಡಿಯೊ ಸಮಯಾವಧಿಗಳುಂಟು, ಇವನ್ನು (ಎಂಟು ಸ್ಫೋಟ ಅವಧಿಗಳ ನೀಡುವಿಕೆ) ಒಂದು TDMA ಕಟ್ಟುವಿನೊಳಗೆ ಗುಂಪಾಗಿರಿಸಲಾಗಿದೆ. ಇದೇ ಕಾಲಾವಧಿಯಲ್ಲಿ ಅರ್ಧ ಪ್ರಮಾಣದ ತರಂಗಪಟ್ಟಿಗಳು ಪರ್ಯಾಯ ಕಟ್ಟುಗಳನ್ನು ಬಳಸುತ್ತವೆ.ಎಲ್ಲಾ ಎಂಟು ತರಂಗಪಟ್ಟಿಗಳಿಗೂ ಮಾಹಿತಿ ಪ್ರಮಾಣವು 270.833 kbit/s ಆಗಿದ್ದು ಕಟ್ಟಿನ ಅವಧಿ 4.615 ms ಆಗಿರುತ್ತದೆ..
ಸಂಚಾರಿ ದೂರವಾಣಿಯಲ್ಲಿರುವ ಪ್ರಸರಣಾ ಶಕ್ತಿಯು GSM850/900ರಲ್ಲಿ ಗರಿಷ್ಠ 2 ವ್ಯಾಟ್‌ಗಳು ಮತ್ತು GSM1800/1900ರಲ್ಲಿ 1 ವ್ಯಾಟ್‌ಗೆ ಸೀಮಿತವಾಗಿರುತ್ತದೆ.
ಧ್ವನಿ ಕೊಡೆಕ್‌ಗಳು
GSM 3.1 kHz ಧ್ವನಿಯನ್ನು 5.6 ಮತ್ತು 13 kbit/ಸೆಕೆಂಡ್ ನಡುವೆ ತುರುಕಿಸಲು ಹಲವಾರು ರೀತಿಯ ಧ್ವನಿ ಕೊಡೆಕ್‌ಗಳನ್ನು ಬಳಸಿದೆ. ಮೂಲತ:, ನಿಗದಿತವಾಗಿದ್ದ ಮಾಹಿತಿ ತರಂಗಪಟ್ಟಿಗಳ ಆಧಾರದ ಮೇಲೆ ಹೆಸರಿಸಲಾದ ಎರಡು ಕೊಡೆಕ್‌ಗಳನ್ನು ಬಳಸಿ ಅರ್ಧ ಪ್ರಮಾಣ (5.6 kbit/ಸೆಕೆಂಡ್) ಮತ್ತು ಪೂರ್ಣ ಪ್ರಮಾಣ (13 kbit/ಸೆಕೆಂಡ್). ಇವು ರೇಖೀಯ ಅಂದಾಜು ಸಂಕೇತೀಕರಣ (LPC) ಆಧಾರಿತ ವ್ಯವಸ್ಥೆಯನ್ನು ಬಳಸಿದವು. ಬಿಟ್‌ರೇಟ್‌ಗಳೊಂದಿಗಿನ ದಕ್ಷತೆಯ ಜೊತೆಗೆ, ಈ ಕೊಡೆಕ್‌ಗಳು ಶ್ರಾವ್ಯದ ಬಹುಮುಖ್ಯ ಅಂಶಗಳನ್ನು ಪತ್ತೆ ಹಚ್ಚಿ, ವಾಯು ಅಂತರ್ಮುಖ ಪದರವು ಸಂಕೇತದ ಉತ್ತಮ ಭಾಗಗಳನ್ನು ಆದ್ಯತೀಕರಿಸಿ ರಕ್ಷಿಸಲು ಅನುವು ಮಾಡಿಕೊಡುತ್ತವೆ.
1997ರಲ್ಲಿ GSMನ್ನು ವರ್ಧಿತ ಪೂರ್ಣ ಪ್ರಮಾಣ (EFR) ಕೊಡೆಕ್‌ನೊಂದಿಗೆ ಇನ್ನಷ್ಟು ವರ್ಧಿಸಲಾಯಿತು. ಇದು ಪೂರ್ಣ ಪ್ರಮಾಣ ತರಂಗಪಟ್ಟಿಯನ್ನು ಬಳಸುವ 12.2 kbit/ಸೆಕೆಂಡ್ ಕೊಡೆಕ್. ಅಂತಿಮವಾಗಿ,UMTSನ ವಿನ್ಯಾಸದೊಂದಿಗೆ, EFRನ್ನು AMR-ನ್ಯಾರೊಬ್ಯಾಂಡ್, ಎಂಬ ಮಾರ್ಪಡಿಸಬಹುದಾದ-ಪ್ರಮಾಣ ಕೊಡೆಕ್ ಆಗಿ ಪರಿವರ್ತಿಸಲಾಯಿತು. ಇದು ಉತ್ತಮ ಗುಣಮಟ್ಟದ್ದು ಹಾಗೂ ಪೂರ್ಣ ಪ್ರಮಾಣದ ತರಂಗಪಟ್ಟಿಗಳ ಮೇಲೆ ಬಳಸಿದಾಗ ವ್ಯತಿಕರಣದ ವಿರುಧ್ಧ ದೃಢವಾಗಿರುತ್ತದೆ, ಅರ್ಧ ಪ್ರಮಾಣದ ತರಂಗಪಟ್ಟಿಗಳಲ್ಲಿ ಉತ್ತಮ ರೇಡಿಯೋ ವಾತಾವರಣದಲ್ಲಿ ಬಳಸಿದಾಗ ಕಡಿಮೆ ದೃಢವಾದರೂ ಉನ್ನತ ಗುಣಮಟ್ಟದ್ದಾಗಿಯೇ ಇರುತ್ತವೆ.
ಜಾಲದ ನಿರ್ಮಾಣ
thumbnail|505px|right|GSM ಜಾಲದ ರಚನೆ ಗ್ರಾಹಕರ ದೃಷ್ಟಿಕೋನದಿಂದ, GSM ಹಿಂದಿನ ಜಾಲವು ಎಲ್ಲಾ ಅಗತ್ಯ ಸೇವೆಗಳನ್ನು ಒದಗಿಸಬೇಕಾದ ಕಾರಣ, ಬಹಳ ವಿಶಾಲ ಮತ್ತು ಸಂಕೀರ್ಣವಾಗಿದೆ. ಇದನ್ನು ಹಲವು ವರ್ಗಗಳಾಗಿ ಭಾಗ ಮಾಡಲಾಗಿದ್ದು, ಪ್ರತಿಯೊಂದು ಭಾಗವೂ ಪ್ರತ್ಯೇಕ ವಸ್ತುಗಳನ್ನಾಗಿ ಪರಿಗಣಿಸಲಾಗಿದೆ.
ಚಂದಾದಾರರ ಗುರುತಿನ ಘಟಕ
GSMನ ಪ್ರಮುಖ ವೈಶಿಷ್ಠ್ಯತೆಗಳಲ್ಲಿ ಒಂದಾದ ಚಂದಾದಾರರ ಗುರುತಿನ ಘಟಕವನ್ನು, SIM (ಸಿಮ್‌) ಕಾರ್ಡ್‌ ಎಂದೂ ಕರೆಯಲಾಗಿದೆ. SIM ಪ್ರತ್ಯೇಕಿಸಬಹುದಾದ ಒಂದು ಸ್ಮಾರ್ಟ್ ಕಾರ್ಡ್‌ ಆಗಿದ್ದು, ಬಳಕೆದಾರರ ಚಂದಾ ವಿವರಗಳು ಮತ್ತು ದೂರವಾಣಿ ಸಂಖ್ಯೆಯ ಪುಸ್ತಕವನ್ನು ಹೊಂದಿರುತ್ತದೆ.ಇದು ಬಳಕೆದಾರನಿಗೆ/ಳಿಗೆ ದೂರವಾಣಿ ಉಪಕರಣವನ್ನು ಬದಲಾಯಿಸಿದ ನಂತರ ತನ್ನ ಮಾಹಿತಿಯನ್ನು ಉಳಿಸಿಕೊಳ್ಳಲು ಅನುವು ಮಾಡಿಕೊಡುತ್ತದೆ.ಪರ್ಯಾಯವಾಗಿ, ಬಳಕೆದಾರರು ತಮ್ಮ ದೂರವಾಣಿಯನ್ನು ಉಳಿಸಿಕೊಂಡು SIMಬದಲಾಯಿಸುವುದರ ಮೂಲಕ ತಮ್ಮ ನಿರ್ವಾಹಕರನ್ನು ಬದಲಾಯಿಸಬಹುದಾಗಿದೆ. ಕೆಲವು ನಿರ್ವಾಹಕರು ದೂರವಾಣಿ ಒಂದೇ SIMಹೊಂದುವಂತೆ, ಅಥವಾ ಅವರು ವಿತರಿಸಿದ SIMಮಾತ್ರ ಚಾಲನೆಯಲ್ಲಿರುವಂತೆ ಮಾಡಿ ಬದಲಾವಣೆಯನ್ನು ತಡೆಗಟ್ಟುತ್ತಾರೆ. ಈ ಪದ್ಧತಿಗೆ SIM ಲಾಕಿಂಗ್ ಎನ್ನಲಾಗಿ, ಕೆಲವು ದೇಶಗಳಲ್ಲಿ ಇದನ್ನು ನ್ಯಾಯಬದ್ಧವಲ್ಲ ಎಂದು ಪರಿಗಣಿಸಲಾಗಿದೆ.
ಆಸ್ಟ್ರೇಲಿಯಾ, ಉತ್ತರ ಅಮೆರಿಕಾ ಮತ್ತು ಯುರೋಪ್‌ಗಳಲ್ಲಿ ಹಲವು ನಿರ್ವಾಹಕರು ತಾವು ಮಾರಾಟ ಮಾಡುವ ಸಂಚಾರಿ ದೂರವಾಣಿಗಳನ್ನು ಲಾಕ್ ಮಾಡುತ್ತಾರೆ.ಹೀಗೇಕೆಂದರೆ ಚಂದಾಗಳಿಂದ ಬರುವ ಆದಾಯಗಳ ಕಾರಣ ಅವರು ವಿತರಿಸುವ ಸಂಚಾರಿ ದೂರವಾಣಿಗಳು ಕಡಿಮೆ ಬೆಲೆಯಲ್ಲಿರುತ್ತವೆ. ಹಾಗಾಗಿ ಪ್ರತಿಸ್ಪರ್ಧಿಗಳು ಸಂಚಾರಿ ದೂರವಾಣಿಗಳಿಗೆ ಸಬ್ಸಿಡಿ ನೀಡುವುದನ್ನು ತಪ್ಪಿಸಲು ನಿರ್ವಾಹಕರು ಹೀಗೆ ಮಾಡುತ್ತಾರೆ.ಚಂದಾದಾರರು ಸಾಮಾನ್ಯವಾಗಿ ನಿರ್ವಾಹಕರನ್ನು ಸಂಪರ್ಕಿಸಿ ಶುಲ್ಕವನ್ನು ಪಾವತಿಸಿ ಲಾಕ್‌ನ್ನು ತೆಗೆಸಬಹುದು; ಖಾಸಗಿ ಸೇವೆಗಳ ಮೂಲಕವೂ ಲಾಕ್‌ನ್ನು ತೆಗೆಯಿಸಬಹುದು; ಅಥವಾ ಅಂತರ್ಜಾಲದಲ್ಲಿ ಲಭ್ಯವಿರುವ ತರಹೇವಾರಿ ಸಾಫ್ಟ್‌ವೇರ್‌ಗಳನ್ನು ಬಳಸಿ ಸಂಚಾರಿ ದೂರವಾಣಿಗಳ ಲಾಕ್‌ನ್ನು ತಾವೇ ತೆಗೆಯಿಸಬಹುದಾಗಿದೆ.ಕೆಲವು ಅಂತರ್ಜಾಲ ತಾಣಗಳು ಉಚಿತವಾಗಿ ಅನ್‌ಲಾಕ್ ಮಾಡಿಕೊಡಬಹುದಾದರೆ, ಇನ್ನು ಕೆಲವು ಶುಲ್ಕ ಪಾವತಿ ಮಾಡಿದ ನಂತರ ಈ ಸೇವೆಯನ್ನೊದಗಿಸುತ್ತವೆ.ಲಾಕಿಂಗ್ ವ್ಯವಸ್ಥೆಯು ಈ ಸಂಚಾರಿ ದೂರವಾಣಿಗೆ ಅನ್ವಯಿಸುತ್ತದೆ; ಇದರ ಅಂತಾರಾಷ್ಟ್ರೀಯ ಸಂಚಾರಿ ದೂರವಾಣಿ ಗುರುತು (IMEI) ಸಂಖ್ಯೆ, (SIM ಕಾರ್ಡ್‌ ಗುರುತಿಸುವ) ಖಾತೆಗಲ್ಲ.
ಬಾಂಗ್ಲಾದೇಶ, ಬೆಲ್ಜಿಯಂ, ಕಾಸ್ಟಾ ರೀಕಾ, ಇಂಡೊನೇಷ್ಯಾ, ಮಲೇಷ್ಯಾ, ಹಾಂಗ್ ಕಾಂಗ್ ಮತ್ತು ಪಾಕಿಸ್ತಾನದಂತಹ ದೇಶಗಳಲ್ಲಿ ಎಲ್ಲಾ ಸಂಚಾರಿ ದೂರವಾಣಿಗಳೂ ಅನ್ಲಾಕ್ ಸ್ಥಿತಿಯಲ್ಲಿಯೇ ಮಾರಾಟವಾಗುತ್ತವೆ.ಆದಾಗ್ಯೂ, ಬೆಲ್ಜಿಯಂನಲ್ಲಿ ನಿರ್ವಾಹಕರು ಸಂಚಾರಿ ದೂರವಾಣಿಗಳ ಮೇಲೆ ಸಬ್ಸಿಡಿ ನೀಡುವುದು ಕಾನೂನು ಬಾಹಿರ. ಫಿನ್ಲೆಂಡ್‌ನಲ್ಲಿ 1 ಏಪ್ರಿಲ್ 2006ರ ವರೆಗೆ ಇದೇ ವಿವಾದವಾಗಿತ್ತು. ಅಂದಿನಿಂದ ಖಾತೆಗಳು ಮತ್ತು ಸಬ್ಸಿಡಿ ದೂರವಾಣಿಗಳನ್ನು ಒಟ್ಟಿಗೆ ಮಾರುವುದು ಕಾನೂನು ಸಮ್ಮತವಾಯಿತು, ಆದರೂ ನಿರ್ವಾಹಕರು ಅವಧಿಯ (ಸುಮಾರು 24 ತಿಂಗಳುಗಳ) ನಂತರ ದೂರವಾಣಿಗಳನ್ನು ಉಚಿತವಾಗಿ ಅನ್ಲಾಕ್ ಮಾಡಬೇಕಾಗಿದೆ.
GSM ಭದ್ರತೆ
ಮಧ್ಯಮ ಮಟ್ಟದ ಭದ್ರತೆಯನ್ನೊಳಗೊಂಡು GSM ರಚಿಸಲಾಗಿತ್ತು. ಪ್ರಿ-ಷೇರ್ಡ್ ಕೀ ಮತ್ತು ಸವಾಲು-ಪ್ರತಿಕ್ರಿಯೆಗಳನ್ನು ಬಳಸುವ ಚಂದಾದಾರರ ದೃಢೀಕರಣಕ್ಕಾಗಿ ಈ ವ್ಯವಸ್ಥೆಯ ವಿನ್ಯಾಸ ಮಾಡಲಾಗಿದೆ. ಇದರಲ್ಲಿ ಚಂದಾದಾರರು ಮತ್ತು ಮೂಲ ಕೇಂದ್ರಗಳ ನಡುವಿನ ಸಂವಾದವನ್ನು ಗೂಢಗೊಳಿಸಬಹುದು.UMTSನ ಅಭಿವೃದ್ಧಿ ಐಚ್ಛಿಕ USIMನ್ನು ಪರಿಚಯಿಸಲಿದೆ, ಇದು ಇನ್ನೂ ಉದ್ದನೆಯ ದೃಢೀಕರಣದ ಸಂಕೇತವನ್ನು ಬಳಸಲಿದೆ, ಮತ್ತು ಜಾಲ ಮತ್ತು ಬಳಕೆದಾರರಿಬ್ಬರಿಗೂ ಸಹ ದೃಢೀಕರಣದ ಅನುಕೂಲವೂ ಉಂಟು - ಆದರೆ GSM ಕೇವಲ ಬಳಕೆದಾರರನ್ನು ಮಾತ್ರ ಜಾಲಕ್ಕೆ ಸಂಪರ್ಕಿಸಿಕೊಡುತ್ತದೆ (ಪ್ರತಿಕ್ರಮ ರೀತಿಯಲ್ಲಿ ಅಲ್ಲ). ಹಾಗಾಗಿ ಈ ಭದ್ರತಾ ಮಾದರಿಯು ಯಾವುದೇ ರೀತಿಯ ಗೌಪ್ಯತೆ ಮತ್ತು ದೃಢೀಕರಣವನ್ನು ನೀಡುವುದಲ್ಲಿ, ಸೀಮಿತ ದೃಢೀಕರಣದ ಕ್ಷಮತೆಯನ್ನಷ್ಟೇ ಹೊಂದಿದೆ; ಯಾವುದೇ ತಿರಸ್ಕರಿಸದಿರುವ ಕ್ರಮಗಳನ್ನಲ್ಲ. GSM ಭದ್ರತೆಗಾಗಿ ಹಲವು ಗೂಢ ಕ್ರಮಾವಳಿಗಳನ್ನು ಬಳಸಲಾಗುತ್ತದೆ.ಹವಾಮಾರ್ಗದ ಧ್ವನಿ ಗೌಪ್ಯತೆಗಾಗಿ A5/1 ಮತ್ತು A5/2 ಸಂವಹನ ಪಥ ಸಂಕೇತ ಪದಗಳನ್ನು ಬಳಸಲಾಗುತ್ತದೆ. A5/1ನ್ನು ಮೊದಲು ವಿನ್ಯಾಸ ಮಾಡಲಾಗಿತ್ತು ಮತ್ತು ಅದನ್ನು ಯುರೋಪ್ ಮತ್ತು ಅಮೆರಿಕಾ ದೇಶಗಳ್ಲಿ ಒಂದು ಸಬಲ ಕ್ರಮಾವಳಿ (ಅಲ್ಗೊರಿದಂ) ಬಳಸಲಾಗಿದೆ; A5/2 ದುರ್ಬಲವಾಗಿದೆ ಮತ್ತು ಅದನ್ನು ಇತರೆ ದೇಶಗಳಲ್ಲಿ ಬಳಸಲಾಗುತ್ತದೆ. ಎರಡೂ ಕ್ರಮಾವಳಿಗಳಲ್ಲಿ ತೀವ್ರ ನ್ಯೂನತೆಗಳು ಕಂಡುಬಂದಿವೆ; ಸಂಕೇತ ಪದಗ್ರಾಹಿ ಆಕ್ರಮಣ ಬಳಸಿ A5/2ನ್ನು ಸಹಜವಾಗಿ ಒಡೆಯಬಹುದಾಗಿದೆ. ರೇನ್‌ಬೊ ಟೆಬಲ್ ಅಟ್ಯಾಕ್ ಮೂಲಕ A5/1ನ್ನು ಒಡೆಯಬಲ್ಲ FPGAಗಳನ್ನು ವಾಣಿಜ್ಯೀಕರಣಗೊಳಿಸುವ ಯೋಜನೆ ಮತ್ತು ಸಾಮಾರ್ಥ್ಯ ತನಗಿದೆಯೆಂದು ಪಿಕೊ ಕಂಪ್ಯೂಟಿಂಗ್ ಇಂಕ್ ಸಂಸ್ಥೆ ಫೆಬ್ರುವರಿ 2008ರಲ್ಲಿ ತಿಳಿಸಿತು. ಈ ವ್ಯವಸ್ಥೆಯು ಹಲವು ಕ್ರಮಾವಳಿಗಳನ್ನು ಬೆಂಬಲಿಸುತ್ತದೆ, ಹಾಗಾಗಿ ನಿರ್ವಾಹಕರು ಪ್ರಸ್ತುತ ಸೈಫರ್‌ನ್ನು ಬದಲಾಯಿಸಿ ಸದೃಢ ಸೈಫರ್‌ ಅಳವಡಿಸಬಹುದು.
ಮಾನಕಗಳ ಮಾಹಿತಿ
ETSI ರೂಪಿಸಿರುವ ಮಾನಕಗಳಲ್ಲಿ GSM ವ್ಯವಸ್ಥೆಗಳು ಮತ್ತು ಸೇವೆಗಳನ್ನು ವಿವರಿಸಲಾಗಿದೆ, ಅಲ್ಲಿ ಸಂಪೂರ್ಣ ಪಟ್ಟಿಯನ್ನು ಉಳಿಸಿಕೊಂಡು ಬರಲಾಗುತ್ತಿದೆ.
ಹೊರಗಿನ ಕೊಂಡಿಗಳು
ವರ್ಗ:ಸಂಚಾರಿ ದೂರವಾಣಿ
ಮನಮೋಹನ್ ಮುತ್ತಪ್ಪ ಅತ್ತಾವರ್
'''ಡಾ. ಮನಮೋಹನ್ ಮುತ್ತಪ್ಪ ಅತ್ತಾವರ್' ಕರ್ನಾಟಕ ರಾಜ್ಯದ, ಆಧುನಿಕ ವಾಣಿಜ್ಯ ಪುಷ್ಪೋದ್ಯಮದ ಪಿತಾಮಹ, ಹಾಗೂ ಖಾಸಗಿ ಹಬ್ರಿಡ್ ಬೀಜಗಳ ಉತ್ಪಾದನೆಯ ರೂವಾರಿ''. ಬೆಂಗಳೂರಿನ ಅತ್ಯಂತ ಆಧುನಿಕ, ಮತ್ತು ಪ್ರಗತಿಪರ ಹೈಬ್ರಿಡ್ ಬೀಜಗಳ ಉತ್ಪಾದನಾ ವಾಣಿಜ್ಯೋದ್ಯಮದ ಸ್ಥಾಪನೆಮಾಡಿದ ಖ್ಯಾತಿ, ಡಾ. ಮನಮೋಹನ್ ಮುತ್ತಪ್ಪ ಅತ್ತಾವರ್ ಅವರದು,
ಜನನ, ಶಿಕ್ಷಣ ಹಾಗೂ ವೃತ್ತಿ
ದಕ್ಷಿಣಜಿಲ್ಲೆಯ ಕಾರ್ಕಳದಲ್ಲಿ, ೧೯೩೨ ರಲ್ಲಿ ಜನಿಸಿದರು. ಮಂಗಳೂರಿನಲ್ಲಿ ಪ್ರಾರಂಭಿಕ ಶಿಕ್ಷಣವನ್ನು ಪೂರೈಸಿ,  ಧಾರವಾಡದ ಕೃಷಿವಿದ್ಯಾಲಯಕ್ಕೆ ಸೇರಿ,  ಅಲ್ಲಿ ಕೃಷಿಯಲ್ಲಿ ಸ್ನಾತಕೋತ್ತರದ್ಯಾಭ್ಯಾಸ ಮುಂದುವರೆಸಿದರು. ಹೈಬ್ರಿಡ್ ತಳಿಗಳನ್ನು ವಾಣಿಜ್ಯ ಪ್ರಮಾಣದಲ್ಲಿ ಉತ್ಪಾದಿಸುವ ತರಪೇತಿಯನ್ನೂ ಪಡೆದರು. ಅಲಂಕಾರಿಕ ತೋಟಗಾರಿಕೆ, ಮತ್ತು "ಹಸಿರುಮನೆ," ನಿರ್ವಹಣೆಯಲ್ಲಿ ಸ್ನಾತಕೋತ್ತರ ಡಿಪ್ಲೊಮ ಪಡೆದು  ೧೯೬೩-೬೫ ರಲ್ಲಿ,  ಅಮೆರಿಕದ ಖ್ಯಾತ "ಪ್ಯಾನ್ ಅಮೆರಿಕನ್ ಸೀಡ್," ಕಂಪೆನಿಯಲ್ಲಿ,  "ಸಸ್ಯತಳಿ ಸಂಕರಣವಿಜ್ಞಾನಿಯಾಗಿ",  ಅಪಾರ ಪ್ರಾಯೋಗಿಕ ಅನುಭವವನ್ನು ಪಡೆದರು. ಅವರ ಮಹತ್ತಿನ ಕನಸುಗಳಲ್ಲೊಂದಾದ ಸಂಪದ್ಭರಿತ ತೋಟಗಾರಿಕಾ ರಂಗವನ್ನು ರಚಿಸಿ, ಅಮೆರಿಕದಷ್ಟೇ ನಮ್ಮ ಭಾರತದಲ್ಲೂ, ವಾಣಿಜ್ಯೀಕರಣಗೊಳಿಸುವ ಮಹತ್ತರ ಆಸೆಯನ್ನು ಕಾರ್ಯರೂಪಕ್ಕೆ ತಂದರು. ಕಾರ್ಕಳದ ಜನಮನದಲ್ಲಿ ಮೆಚ್ಚುಗೆಗೆ ಪಾತ್ರರು.'''
ಕರ್ನಾಟಕಕ್ಕೆ 'ಡಾ. ಅತ್ತಾವರ್' ರವರ ಕೊಡುಗೆ
ಕರ್ನಾಟರಾಜ್ಯ, ತೋಟಗಾರಿಕೆಯಲ್ಲಿ "ಅತ್ಯಂತಪ್ರಗತಿಪರ, ಮತ್ತು ಮಾದರಿರಾಜ್ಯ,"ವೆಂಬ ಖ್ಯಾತಿಗಳಿಸಲು ಮೇಲೆ ಹೆಸರಿಸಿದ 'ಅತ್ತಾವರ್' ರಂತೆಯೇ ತಮಗೆ ದೊರೆತ ಸಣ್ಣಪುಟ್ಟ ಅವಕಾಶಗಳಲ್ಲಿ ಮಹತ್ತರವಾದ ಕಾರ್ಯಗಳಿಂದ, ಸ್ತುತ್ಯಾರ್ಹಸೇವೆ ಸಲ್ಲಿಸಿದ ಅನೇಕ ಮಹನೀಯರುಗಳಿದ್ದಾರೆ. ರಾಜ್ಯದಲ್ಲಿ ತೋಟಗಾರಿಕೆ ಅಭಿವೃದ್ಧಿ ಹಾಗೂ ಏಳಿಗೆಗೆ ಅನೇಕ ವಿಜ್ಞಾನಿಗಳು, ಅಧಿಕಾರಿಗಳು, ಹಾಗೂ ರೈತರು, ಅಹರ್ನಿಶಿ ಶ್ರಮಿಸಿದ್ದಾರೆ. ಇವರೆಲ್ಲಾ ಅತ್ತಾವರರಂತೆಯೇ ಶ್ಲಾಘನೆಗೆಗೆ ಪಾತ್ರರು. ತಮ್ಮ ಪರಿಶ್ರಮ, ಸಾಧನೆ, ಹಾಗೂ ತ್ಯಾಗಗಳ ಮೂಲಕ ತೋಟಗಾರಿಕೆ-ವಾಣಿಜ್ಯೋದ್ಯಮವನ್ನು ಶ್ರೀಮಂತಗೊಳಿಸಿ ಸಮಗ್ರ ಭಾರತದೇಶದ ಕೀರ್ತಿಗೆ ಪಾತ್ರರಾಗಿದ್ದಾರೆ. ಅತ್ತಾವರ್ ರವರ "ವೆಬ್ ಸೈಟ್ " ನ್ನು ವೀಕ್ಷಿಸಿ. ಅವರ ಈ ಕೊಡುಗೆಯನ್ನು ಪ್ರಶಂಸಿಸಿ, ಪ್ರಶಸ್ತಿ ಪುರಸ್ಕಾರಗಳ ಒಂದು ದೊಡ್ಡ ಪಟ್ಟಿಯೇ ತಯಾರಾಯಿತು.
ನಿಧನ
೮೫ ವರ್ಷ ವಯಸ್ಸಿನ ಮನಮೋಹನ್ ಅತ್ತಾವರ್ ರವರು, ಬೆಂಗಳೂರಿನಲ್ಲಿ ಬಹಳ ವರ್ಷ ವಾಸವಾಗಿದ್ದರು. ಸ್ವಲ್ಪ ಕಾಯಿಲೆಯಿಂದ ನರಳುತ್ತಿದ್ದ ಅವರು ಮಂಗಳೂರಿಗೆ ಹೋದಾಗಲೇ ಮಂಗಳವಾರ ೧೨, ಡಿಸೆಂಬರ್, ೨೦೧೭ ರಂದು ನಿಧನರಾದರು. ಅವರಿಗೆ ಪತ್ನಿ ಮಮತಾ, ಹಾಗೂ ಇಬ್ಬರು ಮಕ್ಕಳಿದ್ದಾರೆ.
ಉಲ್ಲೇಖಗಳು
<References />
ವರ್ಗ : ತೋಟಗಾರಿಕೆ ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ನಂದಿತಾ
ನಂದಿತಾ ರವರು ಜನಿಸಿದ್ದು ಫೆಬ್ರವರಿ ೨೮, ೧೯೭೮ ರಂದು. ನಂದಿತಾ ರವರು ಭಾರತೀಯ ಪ್ರಸಿದ್ಧ ಗಾಯಕಿ. ಕನ್ನಡ ಚಲನಚಿತ್ರೋದ್ಯಮದಲ್ಲಿ ಹಿನ್ನೆಲೆ ಗಾಯಕಿಯಾಗಿ ಹೆಸರುವಾಸಿಯಾಗಿದ್ದ ನಂದಿತಾ ಅವರ ತಮಿಳು ಹಾಗೂ ತೆಲುಗು ಭಾಷೆಗಳಂತಹ ಹಲವು ಭಾಷೆಗಳಲ್ಲಿ ಹಾಡಿದ್ದಾರೆ. ಹಬ್ಬ (೧೯೯೮) ಚಲನಚಿತ್ರದಿಂದ ನಂದಿತಾ ಅವರು ತಮ್ಮ ಹಿನ್ನೆಲೆ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಈಕ ಹಾಡಿಗಾಗಿ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳು ಮತ್ತು ಫಿಲ್ಮ್ಫೇರ್ ಪ್ರಶಸ್ತಿಗಳು ಸೇರಿದಂತೆ ಹಲವಾರು ಪ್ರಶಸ್ತಿಗಳನ್ನು ಪಡೆದುಕೊಂಡಿದ್ದಾರೆ.
ಆರಂಭಿಕ ಜೀವನ
ನಂದಿತಾ ಬೆಂಗಳೂರಿನಲ್ಲಿ ತನ್ನ ಬಿ.ಇ.ಯನ್ನು ಆರ್. ವಿ ಕಾಲೇಜ್ ಆಫ್ ಎಂಜಿನಿಯರಿಂಗ್ ಅಲ್ಲಿ ಮುಗಿಸಿದರು. ನಂತರ ಯಸಿಸ್ಕೊ ​​ವ್ಯವಸ್ಥೆಗಳೊಂದಿಗೆ ಸಾಫ್ಟ್ವೇರ್ ಇಂಜಿನಿಯರ್ ಆಗಿ ವೃತ್ತಿಯನ್ನು ಕಾರ್ಯನಿರ್ವಹಿಸಿದರು. ಆದರೆ, ಅವರಿಗೆ ಸಂಗೀತದ ಆಪಾರ ಪ್ರೀತಿಯಿಂದಾಗಿ ಅವರು ತನ್ನ ಮಾಹಿತಿ ತಂತ್ರಜ್ಞಾನ ವೃತ್ತಿಯನ್ನು ಬಿಟ್ಟುಕೊಟ್ಟರು. ನಂದಿತಾ ರವರು ವೀಣೆಯನ್ನು ನುಡಿಸುವುದರಲ್ಲಿ ಯು ಕೂಡ ಪ್ರವಿಣರು ಹಾಗೂ ವೀಣೆ ವಿಧಿವತ್ ಪರೀಕ್ಷೆಯನ್ನು ಕೂಡ ಬರೆದು ಉತ್ತಿರ್ಣರಾಗಿದ್ದಾರೆ.
ವೃತ್ತಿಜೀವನ
ನಂದಿತಾ ಇಳಯರಾಜ, ಮನೋಮೂರ್ತಿ, ಹಂಸಲೇಖಾ, ವಿ. ಮನೋಹರ್, ರಾಜೇಶ್ ರಾಮನಾಥ್ ಹಾಗೂ ಹಲವು ಸಂಗೀತದ ಉದ್ಯಮದಲ್ಲಿ ಅನೇಕ ದೊಡ್ಡ ಹೆಸರುಗಳೊಂದಿಗೆ ಕೆಲಸ ಮಾಡಿದ್ದಾರೆ. ಸತತ ಮೂರು ಬಾರಿ ಕರ್ನಾಟಕ ರಾಜ್ಯ ಪ್ರಶಸ್ತಿಯನ್ನು ಪಡೆದುಕೊ೦ಡಿದ್ದಾರೆ. ಅವರು ಸ್ವತಃ ಕಲಾವಿದರಾಗಿ ಡಬ್ಬಿಂಗ್ ಮಾಡಿದ್ದಾರೆ. ನನ್ನ ಪ್ರೀತಿಯ ಹುಡುಗಿ, ಪ್ಯಾರಿಸ್ ಪ್ರಣಯ ನಂತರ ಹಲವು ಯಶಸ್ವೀ ಚಿತ್ರಗಳಿಗಾಗಿ ಅವರು ಡಬ್ಬಿಂಗ್ ಮಾಡಿದ್ದಾರೆ.
ಗಮನಾರ್ಹ ಹಾಡುಗಳು
ಅವರ ಕೆಲವು ಹಾಡುಗಳು
ಪ್ರಶಸ್ತಿಗಳು
ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳು
ಉಲ್ಲೇಖಗಳು
http://www.bharatstudent.com/cafebharat/view_news-Kannada-News_and_Gossips-5,41199.php
ಗುಸ್ಸಿ
ದ ಹೌಸ್ ಆಫ್ ಗುಸ್ಸಿ, ಗುಸ್ಸಿ ಎಂಬ ಹೆಸರಿನಿಂದ ಪ್ರಸಿದ್ಧಿಯಾದ , ಇದು ಒಂದು ಇಟಾಲಿಯನ್ ಫ್ಯಾಷನ್ ಹಾಗೂಚರ್ಮದ ವಸ್ತುಗಳ ಕಂಪನಿಯ ಹೆಸರು, ಗುಸ್ಸಿ ಗ್ರೂಪ್‌ನ ಒಂದು ಭಾಗ, ಪಿನಾಲ್ಟ್-ಪ್ರಿಂಟೆಂಪ್ಸ್-ರೆಡೌಟ್ (PPR) ಎಂಬ ಫ್ರೆಂಚ್ ಕಂಪನಿಯು  ಇದರ ಮಾಲಿಕತ್ವ ಹೊಂದಿದೆ. ಗುಸ್ಸಿ ಕಂಫನಿಯು ಗುಸ್ಸಿಯೊ ಗುಸ್ಸಿ ಎಂಬುವವರಿಂದ 1921 ರಲ್ಲಿ ಫ್ಲಾರೆನ್ಸ್‌ ನಗರದಲ್ಲಿ ಸ್ಥಾಪಿಸಲ್ಪಟ್ಟಿತು.
ಇತಿಹಾಸ
ಗುಸ್ಸಿ ಕಂಫನಿಯು ಗುಸ್ಸಿಯೊ ಗುಸ್ಸಿ ಎಂಬುವವರಿಂದ 1921ರಲ್ಲಿ ಸ್ಥಾಪಿಸಲ್ಪಟ್ಟಿತು. 193ರಲ್ಲಿ, ಗುಸ್ಸಿ ವಿಸ್ತರಣೆಯಾಯಿತು ಮತ್ತು ಅದರ ಒಂದು ಮಳಿಗೆಯು ರೋಮ್ ನಗರದಲ್ಲಿ ತೆರೆಯಲ್ಪಟ್ಟಿತು. ಗುಸ್ಸಿ ಕಂಪನಿಯ ಬಹಳಷ್ಟು ಉತ್ಪನ್ನಗಳನ್ನು ವಿನ್ಯಾಸಗೊಳಿಸುವಲ್ಲಿ ಮಹತ್ವದ ಪಾತ್ರವಹಿಸಿತ್ತು. ಗುಸ್ಸಿ 1947ರಲ್ಲಿ ಬಿದಿರು ಹಿಡಿಕೆಯ ಕೈಚೀಲವನ್ನು ಪರಿಚಯಿಸಿತು ಮತ್ತು ಅದು ಇವತ್ತಿಗೂ ಕೂಡಾ ಕಂಪನಿಯ ಮುಖ್ಯ ಉತ್ಪಾದನೆಯಾಗಿದೆ. 1950 ದಶಕದಲ್ಲಿ ಗುಸ್ಸಿ ಟ್ರೇಡ್‌ಮಾರ್ಕ್ ಸ್ಟ್ರಿಪ್ಡ್ ವೆಬ್ಬಿಂಗ್ ಅನ್ನು ಅಭಿವೃದ್ಧಿ ಪಡಿಸಿತು, ಇದು ಸ್ಯಾಡಲ್ ಗರ್ತ್, ಮತ್ತು ಸುಯೆಡ್ ಮೊಕೇಸಿನ್ ಜೊತೆಗೆ ಒಂದು ಮೆಟಲ್ ಹಾರ್ಸ್‌ಬಿಟ್‌ಗಳಿಂದ ತಯಾರಿಸಲ್ಪಟ್ಟಿದೆ.
ಅವನ ಹೆಂಡತಿ ಐಡಾ ಕ್ಯಾವೆಲ್ಲಿಗೆಯು ಒಂದು ದೊಡ್ಡ ಕುಟುಂಬವನ್ನೇ ಹೊಂದಿದ್ದಳು, ಇದರಲ್ಲಿ ಅವಳ ಗಂಡು ಮಕ್ಕಳಾದ ವಾಸ್ಕೊ, ಅಲ್ಡೊ, ಉಗೊ ಮತ್ತು ರೊಡಾಲ್ಪೊ ಸೇರಿದ್ದಾರೆ- ಇವರು ಈ ಜಗತ್ಪ್ರಸಿದ್ದವಾದ ಕಂಪನಿಯಲ್ಲಿ ಮಹತ್ವದ ಪಾತ್ರವಹಿಸುತ್ತಾರೆ. 1953 ರಲ್ಲಿ ಗುಸ್ಸಿಯೊನ ಮರಣದ ನಂತರ, ಅಲ್ಡೊ ಕಂಪನಿಯ ಮೊದಲ ಬಾಟಿಕ್‌ಅನ್ನು ನ್ಯೂಯಾರ್ಕ್‌ನಲ್ಲಿ ಸ್ಥಾಪಿಸುವುದರ ಮೂಲಕ ಕಂಪನಿಯನ್ನು ಅಂತರರಾಷ್ಟ್ರೀಯ ಮಟ್ಟಕ್ಕೆ ಕೊಂಡೊಯ್ದನು. ಪ್ರಾರಂಭದಲ್ಲಿ ರೊಡಾಲ್ಪೊ ನಟನಾ ವೃತ್ತಿಯನ್ನು ಅರಂಬಿಸಿ ಒಬ್ಬ ಒಳ್ಳೆಯ ಕಲಾಕಾರನಾಗಬೇಕೆಂದು ಪ್ರಯತ್ನಪಟ್ಟನು, ಅದರೆ ಬಹು ಬೇಗ ತನ್ನ ಕಂಪನಿಗೆ ನಿರ್ದೇಶನ ನೀಡಲು ಹಿಂತಿರುಗಿದನು. ಗುಸ್ಸಿಯ ಪ್ರಾರಂಭದ ವರ್ಷಗಳಿಂದಲೂ, ಆತನ ಕುಟುಂಬವು ತೀವ್ರ ಒಳಜಗಳಗಳಿಂದ ಪ್ರಸಿದ್ಧಿಯಾಗಿತ್ತು. ಉತ್ತರಾಧಿಕಾರತ್ವದ ವಾದವಿವಾದಗಳು, ಸ್ಟಾಕ್ ಒಡೆತನ ಮತ್ತು ಅಂಗಡಿಗಳ ಪ್ರತಿನಿತ್ಯದ ನಿರ್ವಹಣೆಯ ವಿಷಯಗಳು ಕುಟುಂಬವನ್ನು ಒಡೆದು ಗುಂಪುಗಳನ್ನಾಗಿಸಿದವು. ಗುಸ್ಸಿ ವಿದೇಶಗಳಲ್ಲಿಯೂ ವಿಸ್ತರಣೆಯಾಯಿತು, ಕಂಪನಿಯ ಭವಿಷ್ಯದ ಬಗ್ಗೆ ಚರ್ಚಿಸಲು ಏರ್ಪಡಿಸಿದ್ದ ಬೋರ್ಡ್ ಮೀಟಿಂಗ್‌ಗಳು ಮೇಲಿಂದ ಮೇಲೆ ಜಗಳಗಳಿಂದ ಕೂಡಿರುತ್ತಿದ್ದವು ಮತ್ತು ಬರಿ ವೆಚ್ಚಗಳಿಗೆ ಕಾರಣವಾಗುತ್ತಿದ್ದವು. 1960 ರಲ್ಲಿ ಗುಸ್ಸಿ ಹಾಂಗ್‌ಕಾಂಗ್ ಮತ್ತು ಟೊಕಿಯೊಗಳಲ್ಲಿ ತನ್ನ ಮಳಿಗೆಗಳನ್ನು ಸ್ಥಾಪಿಸುವುದರ ಮೂಲಕ ಹೆಚ್ಚಿನ ವಿಸ್ತರಣೆಗೋಸ್ಕರ ಫಾರ್ ಈಸ್ಟ್‌ನ ಸಹಾಯ ಪಡೆಯಲು ಮುಂದಾಯಿತು. ಇದೆ ವೇಳೆಗಾಗಲೆ ಕಂಪನಿಯು ತನ್ನ ಪ್ರತಿಷ್ಟಿತ GG  ಲೊಗೊ (ಗುಸ್ಸಿಯೊ ಗುಸ್ಸಿಯ ಮೊದಲ ಅಕ್ಷರಗಳು) ಅಭಿವೃದ್ಧಿ ಪಡಿಸಿತು, ಫ್ಲೋರಾ ಸಿಲ್ಕ ಸ್ಕಾರ್ಪ (ಹಾಲಿವುಡ ನಟಿ ಗ್ರೇಸ್ ಕೆಲ್ಲಿ [[ಧರಿಸಿದ್ದ) ಮತ್ತು [[ಅಮೇರಿಕಾದ ಅಧ್ಯಕ್ಷ ಜಾನ ಎಫ್ ಕೆನಡಿಯ ಹೆಂಡತಿ ಜಾಕಿ ಕೆನಡಿ]]]] ಡಿಸೈನ್  ಮಾಡಿದ Jackie O ಹೆಗಲುಚೀಲಗಳನ್ನು ಕೂಡ ಸಿದ್ದಪಡಿಸಿತು.
ಮುಂದೆ 1970 ದಶಕದವರೆಗೆ ಗುಸ್ಸಿ ಒಂದು ಪ್ರಿಮಿಯರ್ ಲಕ್ಷುರಿ ಉತ್ಪನ್ನಗಳ ಕಂಪನಿಯಾಗಿ ಉಳಿಯಿತು. ಆದರೆ ಅಪಾಯಕಾರಿ ವ್ಯಾಪಾರಿ ನಿರ್ಣಯಗಳು ಹಾಗೂ ಕುಟುಂಬದ ಒಳಜಗಳಗಳು ಕಂಪನಿಯನ್ನು ನಾಶದ ಅಂಚಿಗೆ ತಳ್ಳಿದವು. ಇದೆ ವೇಳೆಗೆ ಅಲ್ಡೊ ಮತ್ತು ಅವನ ಮಗನ ಕೊಡುಗೆಗಿಂತ ರೊಡಾಲ್ಪೊನ ಕೊಡುಗೆಯು ಕಡಿಮೆ ಇದ್ದರೂ ಸಹ, ಅಲ್ಡೊ ಮತ್ತು ರೊಡಾಲ್ಫೊ ಸಹೋದರರು ಕಂಪನಿಯ 50% ಶೇರುಗಳನ್ನು ಸಮನಾಗಿ ತಮ್ಮ ಹಿಡಿತವನ್ನು ಸಾದಿಸಿದರು. ಅಲ್ಡೊ 1979ರಲ್ಲಿ ಗುಸ್ಸಿ ಆಕ್ಸೆಸರೀಸ್ ಕಲೆಕ್ಷನ್ ಅಥವಾ GAC ಯನ್ನು ಅಭಿವೃದ್ಧಿಪಡಿಸಿದನು ಹಾಗೂ ತನ್ನ ಮಗನಿಂದ ನಿರ್ವಹಿಸಲ್ಪಡುತ್ತಿದ್ದ ಗುಸ್ಸಿ ಪರ್ಫ್ಯೂಮ್ಸ್ ವಿಭಾಗದ ಮಾರಾಟವನ್ನು ಹೆಚ್ಚಿಸಲು ನಿರ್ಣಯಿಸಿದನು. GAC ಯು ಚಿಕ್ಕ ವಸ್ತುಗಳಾದ ಕಾಸ್ಮೆಟಿಕ್ ಬ್ಯಾಗುಗಳು, ಲೈಟರ್‌‍ಗಳು ಮತ್ತು ಪೆನ್ನುಗಳನ್ನು ಒಳಗೊಂಡಿತ್ತು. ಹಾಗೂ ಇವುಗಳ ಬೆಲೆಗಳು ಕಂಪನಿಯ ಆಕ್ಸೆಸರಿಗಳ ಪಟ್ಟಿಯಲ್ಲಿ ಬರುವ ಇನ್ನಿತರ ವಸ್ತುಗಳಿಗಿಂತ ಕಡಿಮೆಯಾಗಿದ್ದವು. ಕಂಪನಿಯ ವ್ಯವಹಾರಗಳ ಮೇಲ್ವಿಚಾರಣೆ ಮೇಲೆ ರೊಡಾಲ್ಪೊನಿಗಿರುವ ಹಿಡಿತವನ್ನು ದುರ್ಬಲಗೊಳಿಸುವುದಕ್ಕೋಸ್ಕರ, ಅಲ್ಡೊ ಗುಸ್ಸಿ ಪರ್ಫ್ಯೂಮ್ಸ್ ಮೇಲಿನ ಅಧಿಕಾರವನ್ನು ತನ್ನ ಮಗ ರೊಬರ್ಟೊಗೆ ಹಸ್ತಾಂತರಿಸಿದನು.
ಮುಂದೆ ಕೆಲವೆ ವರ್ಷಗಳಲ್ಲಿ ಪರ್ಫ್ಯೂಮ್ಸ್ ವಿಭಾಗವು ಅಕ್ಸೆಸರೀಸ್ ವಿಭಾಗದಲ್ಲಿ ತನ್ನ ಮಾರಾಟವನ್ನು ಹೆಚ್ಚಿಸಿತು. ಅಮೇರಿಕಾ ದೇಶವೊಂದರಲ್ಲೆ ಸಾವಿರಕ್ಕೂ ಹೆಚ್ಚು ಮಳಿಗೆಗಳಲ್ಲಿ GAC ಲೈನ್ ಒಂದು ಕಾಲದಲ್ಲಿ ಎಕ್ಸ್‌ಕ್ಲೂಸಿವ್ ಬ್ರ್ಯಾಂಡ್ ಆಗಿತ್ತು. ಆದರೆ ಹೊಸದಾಗಿ ಸ್ಥಾಪಿಸಿದ ಸಗಟು ವ್ಯಾಪಾರ ಬ್ರ್ಯಾಂಡ್‌ನ ಆಕರ್ಷಣೆಯನ್ನು ಫ್ಯಾಶನ್ ಜಗತ್ತಿನಲ್ಲಿ ಕುಂದುವಂತೆ ಮಾಡಿತು. "1960 ಹಾಗೂ 1970ರಲ್ಲಿ,  "ವ್ಯಾನಿಟಿ ಫೇರ್‌ನ ಸಂಪಾದಕ ಗ್ರೆಯಡೊನ್ ಕಾರ್ಟರ್‌ ಅವರ ಪ್ರಕಾರ ಗುಸ್ಸಿಯು ಪ್ಯಾಶನ್ ಜಗತ್ತಿನಲ್ಲಿ ಉತ್ತುಂಗ ಸ್ಥಿತಿಯನ್ನು ತಲುಪಿತ್ತು". ಅದರ ಪ್ಯಾಶನ್ ಐಕಾನ್‌ಗಳಾದ ಔಡ್ರೆ ಹೆಪ್ಬರ್ನ್, ಗ್ರೇಸ್ ಕೆಲ್ಲಿ, ಮತ್ತು ಜಾಕ್ವೆಲಿನ್ ಒನಾಸಿಸ್‌ ಅವರಿಗೆ ಈ ಜಯ ಸಲ್ಲುತ್ತದೆ. ಆದರೆ ಗುಸ್ಸಿ 1980 ದಶಕದಲ್ಲಿ ತನ್ನ ಬೇಡಿಕೆಯನ್ನು ಕಳೆದುಕೊಂಡಿತು ಮತ್ತು ಕಡಿಮೆ ಬೆಲೆಯ ಏರ್‌ಪೋರ್ಟ್ ಬ್ರಾಂಡ್ ಆಗತೊಡಗಿತು."
1983 ರಲ್ಲಿ ಆತನ ಸಾವು ಕಂಪನಿಯಲ್ಲಿ ಅಲ್ಲೊಲಕಲ್ಲೊಲ ಪರಿಸ್ಥಿತಿಯನ್ನು ನಿರ್ಮಿಸಿತ್ತು. ರೊಡಾಲ್ಪೊ ಗುಸ್ಸಿಯು ತನ್ನ 50% ಶೇರುಗಳನ್ನು  ಮಗ ಮೌರಿಜಿಯೊ ಗುಸ್ಸಿಗೆ ಬಿಟ್ಟು ಹೋದನು. ತದನಂತರ ಬೋರ್ಡ್ ಆಫ್ ಡೈರೆಕ್ಟರ್ಸ್‌ನಲ್ಲಿ ತನ ಹಿಡಿತ ಸಾದಿಸಲು ಮೌರಿಜಿಯೊ ಅಲ್ಡೋನ ಮಗ ಪ್ಯಾಲೊನ ಜೊತೆಯಲ್ಲಿ ಒಂದಾದನು ಮತ್ತು ಇದೇ ಉದ್ದೇಶಕ್ಕಾಗಿ ನೆದರ್ಲ್ಯಾಂಡ್‌ನಲ್ಲಿ ಗುಸ್ಸಿ ಲೈಸೆನ್ಸಿಂಗ್ ವಿಭಾಗವನ್ನು ಸ್ಥಾಪಿಸಿದನು. ಈ ನಿರ್ಧಾರದಿಂದ ಉಳಿದ ಕುಟುಂಬ ವರ್ಗದವರು ಕಂಪನಿಯಿಂದ ದೂರ ಉಳಿದರು ಹಾಗೆಯೇ ತನ್ನ ಇತಿಹಾಸದಲ್ಲೆ ಮೊಟ್ಟ ಮೊದಲನೆಯ ಬಾರಿಗೆ ಗುಸ್ಸಿ ಕಂಪನಿ ಒಬ್ಬ ವ್ಯಕ್ತಿಯು ಚುಕ್ಕಾಣಿ ಹಿಡಿಯುವಂತಾಯಿತು. ಮೌರಿಜಿಯೊ ತನ್ನ ಕುಟುಂಬ ಮತ್ತು ಕಂಪನಿಗೆ ಕುತ್ತು ತಂದ ಜಗಳವನ್ನು ಶಮನ ಮಾಡಿದನು ಮತ್ತು ಗುಸ್ಸಿಯ ಕಂಪನಿ ಭವಿಷ್ಯವನ್ನು ಮರು ರೂಪಿಸಲು ಕಂಪನಿಯಿಂದ ಹೊರಗಡೆ ಇರುವ ಪ್ರತಿಭೆಯನ್ನು ಶೋಧಿಸಲು ನಿರ್ಧರಿಸಿದನು.
ಸಂಸ್ಥೆ
ಈ ಬದಲಾವಣೆಗಳಿಂದ 1980 ದಶಕದ ಕೊನೆಯ ಭಾಗದಲ್ಲಿ ಕಂಪನಿ ಚೇತರಿಸಿಕೊಂಡಿತು ಹಾಗೂ ಅತ್ಯಂತ ಲಾಭದಾಯಕ ನಿರ್ವಹಣೆ ಜೊತೆಗೆ ಮತ್ತೆ ಜಗತ್ಪ್ರಸಿದ್ಧ ಫ್ಯಾಶನ್ ಕಂಪನಿಗಳಲ್ಲೊಂದಾಗಿ ಬೆಳೆಯಿತು. 1995 ಅಕ್ಟೋಬರ್‌ನಲ್ಲಿ ಗುಸ್ಸಿ ತನ್ನ $22 ರೂಪಾಯಿ ಮುಖ ಬೆಲೆಯ ಪ್ರಥಮ ಸಾರ್ವಜನಿಕ ಕೊಡುಗೆಯನ್ನು AMEX ಮತ್ತು NYSE ಮೇಲೆ ಘೋಷಿಸಿತು. 1997 ನವೆಂಬರ್‌ನಲ್ಲಿ ಸೆವೆರಿನ್-ಮಾಂಟ್ರೆಸ್ ಎಂಬ ವಾಚ್‌ನ ಲೈಸನ್ಸನ್ನು ತನ್ನದಾಗಿಸಿಕೊಳ್ಳುವುದರ ಜೊತೆಗೆ ಗುಸ್ಸಿ ಅದರ ಹೆಸರನ್ನು ಗುಸ್ಸಿ ಟೈಮ್ ಪೀಸಸ್ ಎಂದು ಮರುನೇಮಕ ಮಾಡಿಕೊಂಡಿತು. ಇದರ ಜೊತೆಗೆ ಯುರೋಪಿಯನ್ ಬ್ಯುಸಿನೆಸ್ ಪ್ರೆಸ್ ಫೆಡರೇಷನ್ ಕಂಪನಿಯ ಹಣಕಾಸಿನ ಬೆಳವಣಿಗೆ, ತಂತ್ರಗಾರಿಕೆ ದೃಷ್ಟಿಕೋನ ಮತ್ತು ನಿರ್ವಹಣಾ ಗುಣಮಟ್ಟವನ್ನು ಗುರುತಿಸಿ ಅದಕ್ಕೆ "ಯುರೋಪಿಯನ್ ಕಂಪನಿ ಆಫ್ ದ ಇಯರ್ 1998" ಎಂಬ ಪದವಿಯನ್ನು ನೀಡಿತು. ಗುಸ್ಸಿಯ ವಿಶ್ವ ಕಛೇರಿಗಳು ಮತ್ತು ಕೇಂದ್ರಕಾರ್ಯಾಲಯಗಳು ಫ್ಲಾರೆನ್ಸ್, ಮಿಲಾನ್, ಪ್ಯಾರಿಸ್, ಲಂಡನ್, ಹಾಂಗ್‌ಕಾಂಗ್, ಜಪಾನ್ ಮತ್ತು ನ್ಯೂಯಾರ್ಕನಲ್ಲಿವೆ. PPR ಕೇಂದ್ರಕಾರ್ಯಾಲಯಗಳು ಪ್ಯಾರಿಸನಲ್ಲಿವೆ.
ಯುನೈಟೆಡ್ ಸ್ಟೇಟ್ಸ್‌ನ ಪ್ಲ್ಯಾಗ್‌ಶಿಪ್ ಮಳಿಗೆಗಳು
]]
ಹೊಸ ನಿರ್ವಹಣಾ ಮಂಡಳಿ
ಡಾವ್ನ್ ಮೆಲ್ಲೊನ ನ್ಯುಯಾರ್ಕನ ಚಿಲ್ಲರೆ ವ್ಯಾಪಾರದ ಅಂಗಡಿ ಬರ್ಗ್‌ಡಾರ್ಫ್ ಗುಡ್‌ಮ್ಯಾನ್‌ದ ಪುನರುಜ್ಜೀವನ 1970ರಲ್ಲಿ ಅವಳನ್ನು ತಾರೆಯನ್ನಾಗಿಸಿತು. 1989ರಲ್ಲಿ ಮೌರಿಜಿಯೊ ಅವಳಿಗೆ ತನ್ನ ಹೊಸದಾಗಿ ನಿರ್ಮಿಸಿದ ಗುಸ್ಸಿ ಗ್ರೂಪ್‌ನ ನಿರ್ವಾಹಕ ಉಪಾಧ್ಯಕ್ಷ ಮತ್ತು ಜಾಗತಿಕ ಕ್ರಿಯಾಶೀಲ ನಿರ್ದೇಶಕನ ಸ್ಥಾನವನ್ನು ವಹಿಸಿಕೊಳ್ಳುವಂತೆ ಕೇಳಿಕೊಂಡನು. ಡೊಮೆನಿಕೊ ಡಿ ಸೊಲ, ಒಬ್ಬ ಮಾಜಿ ವಕೀಲ ಮತ್ತು ಈತ 1987 ಮತ್ತು 1989ರಲ್ಲಿ ಕಂಪನಿ ಹತ್ತನೆಯ ಸ್ಥಾನ ಮುಟ್ಟುವಲ್ಲಿ ಮೌರಿಜಿಯೊಗೆ ಬಹಳ ಸಹಾಯ ಮಾಡಿದ್ದನು. ಆತ ಗುಸ್ಸಿ ಅಮೇರಿಕಾದ ನಿರ್ದೇಶಕರಲ್ಲಿ ಒಬ್ಬನಾಗಿದ್ದನು. ಗುಸ್ಸಿಯ ಕ್ರಿಯಾಶೀಲ ಗುಂಪು ಈಗಾಗಲೆ ಜಾಫ್ರೆ ಬೀನ್ ಮತ್ತು ಕ್ಯಾಲ್ವಿನ್ ಕ್ಲೆನ್ ರಂತಹ ಪ್ರಸಿದ್ದ ಡಿಸೈನರ್‌ಗಳನ್ನೊಳಗೊಂಡಿತ್ತು. ಕೊನೆಯದಾಗಿ ಈ ಗುಂಪಿಗೆ ಟಾಮ್ ಫೋರ್ಡ್ ಎಂಬ ಯುವ ಡಿಸೈನರ್ ನೇಮಕಗೊಂಡನು.
ಟೆಕ್ಸಾಸ್ ಮತ್ತು ನ್ಯೂ ಮೆಕ್ಸಿಕೊನಲ್ಲಿ ಬೆಳೆದ ಈತನಿಗೆ ಹರೆಯದ ದಿನಗಳಿಂದಲೂ ಫ್ಯಾಶನ್ ವಿಷಯದಲ್ಲಿ ಬಹಳ ಆಸಕ್ತಿ ಇತ್ತು. ನಂತರ ಈತ 1986ರಲ್ಲಿ ಪರ್ಸೊನ್ಸ್ ಸ್ಕೂಲ್ ಆಫ್ ಡಿಸೈನ್‌ನಲ್ಲಿ ಆರ್ಕಿಟೆಕ್ಚರ್ ಎಂಬ ಪ್ರಮುಖ ವಿಷಯ ಅದ್ಯಯನ ಮಾಡುವದನ್ನು ಬಿಟ್ಟ ಮೇಲೆ ಡಿಸೈನರ್ ಆಗಿ ವೃತ್ತಿ ಆರಂಭಿಸಿದನು. ಡಾವ್ನ್ ಮೆಲ್ಲೊ 1990ರಲ್ಲಿ ತನ್ನ ಪಾಲುದಾರ, ಬರಹಗಾರ ಮತ್ತು ಸಂಪಾದಕನಾದ ರಿಚರ್ಡ್ ಬಕ್ಲೆಯ ಒತ್ತಾಯದ ಮೆರೆಗೆ ಫೋರ್ಡ್‌ನನ್ನು ನೇಮಕಮಾಡಿಕೊಂಡರು.
1990 ದಶಕದ ಆರಂಭದಲ್ಲಿ ಗುಸ್ಸಿ ಬಡತನದ ಅವಧಿಯನ್ನು ಎದುರಿಸಿತು ಮತ್ತು ಕಂಪನಿಯ ಇತಿಹಾಸದಲ್ಲಿ ಇದು ಅತ್ಯಂತ ಬಡತನದ ಅವಧಿಯೆಂದು ಗುರುತಿಸಲ್ಪಡುತ್ತದೆ. ಮೌರಿಜಿಯೊ ಗುಸ್ಸಿ ಅಮೇರಿಕಾದ ಎಲ್ಲಾ ಹಂಚಿಕೆದಾರರು, ಶೇರುದಾರರು ಮತ್ತು ನಿರ್ವಾಹಕ ಅಧಿಕಾರಿಗಳಿಗೆ ತೊಂದರೆ ನೀಡಿ, ಪ್ರತಿ ವರ್ಷ ಬರಿ ಯುನೈಟೆಡ್ ಸ್ಟೇಟ್ಸ್ ಒಂದರಲ್ಲೇ $110 ಮಿಲಿಯನ ಆದಾಯವನ್ನು ಗಳಿಸುವ  ಗುಸ್ಸಿ ಆಕ್ಸಸರಿಜ್ ಕಲೆಕ್ಸನ್ ಮಾರಾಟದ ಮೇಲೆ ಹಠಾತ್ತನೆ ತನ್ನ ಅಧಿಕಾರವನ್ನು ಸಾಧಿಸಿಕೊಂಡನು. ಕಂಪನಿಯ ಹೊಸ ಅಕ್ಸೆಸರೀಸ್‌ಗಳು ಮಾರುಕಟ್ಟೆಯ ವೇಗವನ್ನು ಎದುರಿಸುವಲ್ಲಿ ವಿಫಲಗೊಂಡವು. ಮುಂದಿನ ಮೂರು ವರ್ಷಗಳಲ್ಲಿ ಕಂಪನಿ ಅತಿಯಾದ ಹಾನಿಯನ್ನು ಅನುಭವಿಸಿತು ಮತ್ತು ದಿವಾಳಿತನದ ಅಂಚನ್ನು ಮುಟ್ಟಿತು. ಮೌರಿಜಿಯೊ ಒಬ್ಬ ಆಕರ್ಷಕ ವ್ಯಕ್ತಿತ್ವ ಹೊಂದಿದವನಾಗಿದ್ದ ಮತ್ತು ತನ್ನ ಕುಟುಂಬದ ವ್ಯಾಪಾರದ ಬಗ್ಗೆ ಅಪಾರ ಪ್ರೀತಿ ಹೊಂದ್ದಿದನು. ಆದರೆ ನಾಲ್ಕು ವರ್ಷಗಳ ನಂತರ ಕಂಪನಿಯ ಎಲ್ಲ ಹಿರಿಯ ಮ್ಯಾನೇಜರ್‌ಗಳು ಆತನನ್ನು ಕಂಪನಿ ನಡೆಸಿಕೊಂಡುಹೊಗಲು ಅಸಮರ್ಥ ಎಂದು ಒಪ್ಪಿಕೊಂಡರು. ಆತನ ಕಾರ್ಯನಿರ್ವಹಣೆಯು ಬ್ರಾಂಡನ ಆಕರ್ಷಣೆ, ಉತ್ಪಾದನೆಯ ಗುಣಮಟ್ಟ ಮತ್ತು ಹಂಚಿಕೆಯ ಮೇಲೆ ದುಷ್ಪರಿಣಾಮ ಬೀರಿತ್ತು. ಆಗಸ್ಟ್ 1993 ರಲ್ಲಿ ಆತ ಕಂಪನಿಯಲ್ಲಿಯ ತನ್ನ ಎಲ್ಲಾ ಶೇರುಗಳನ್ನು ಇನ್ವೆಸ್ಟ್‌ಕಾರ್ಪ್‌ಗೆ ಮಾರುವಂತೆ ಒತ್ತಾಯಕ್ಕೊಳಗಾದನು. ಮೌರಿಜಿಯೊ ಬಿಟ್ಟ ಒಂದೇ ವರ್ಷದಲ್ಲಿ ಡಾವ್ನ್ ಮೆಲ್ಲೊ ಬರ್ಗ್‌ಡಾರ್ಫ್ ಗುಡ್‌ಮ್ಯಾನ್‌ನಲ್ಲಿ ತನ್ನ ಕೆಲಸಕ್ಕೆ ಮರಳಿದಳು ಮತ್ತು ಕ್ರಿಯಾಶೀಲ ನಿರ್ದೆಶಕನ ಹುದ್ದೆ 32 ವರ್ಷದ ಟಾಮ್ ಫೊರ್ಡ್‌ನ ಪಾಲಾಯಿತು. ಮೌರಿಜಿಯೊ ಮತ್ತು ಮೆಲ್ಲೊನ ಸ್ಪೂರ್ತಿಯಿಲ್ಲದ ನಿರ್ದೇಶನದಲ್ಲಿ ಫೋರ್ಡ್ ಕೆಲ ವರ್ಷಗಳವರೆಗೆ ಕೆಲಸಮಾಡಿದ್ದನು ಮತ್ತು ಆತ ಕಂಪನಿಯನ್ನು ಹೊಸ ದಾರಿಯಲ್ಲಿ ನಡೆಸಿ ಅದಕ್ಕೆ ಹೊಸ ರೂಪ ಕೊಡುವ ಆಸೆ ಹೊಂದಿದ್ದನು. ಗುಸ್ಸಿ ಗ್ರೂಪ್ NVನ ಅಧ್ಯಕ್ಷ ಮತ್ತು ಪ್ರಧಾನ ಕಾರ್ಯನಿರ್ವಾಹಕ ಅಧಿಕಾರಿಯಾಗಿ ಬೆಳೆದ ಡಿ ಸೋಲ್, ಗುಸ್ಸಿ ಒಂದು ಲಾಭದಾಯಕ ಕಂಪನಿಯಾಗಿ ಬೆಳೆಯಲು ಅದಕ್ಕೆ ಹೊಸ ರೂಪ ಅಥವಾ ಗುರುತಿನ ಅವಶ್ಯಕತೆ ಇದೆಯಂದು ಅರಿತುಕೊಂಡನು ಮತ್ತು ಫೋರ್ಡ್‌ನ ಸಂಕಲ್ಪಕ್ಕೆ ತನ್ನ ಸಹಮತಿ ನೀಡಿದನು.
ಇದೇ ದೃಷ್ಟಿಕೋನದಲ್ಲಿಟ್ಟುಕೊಂಡು 1999 ಪೂರ್ವದಲ್ಲಿ ಬೆರ್ನಾರ್ಡ್ ಅರ್ನಾಲ್ಟ್‌ನ ಮುಂದಾಳತ್ವದಲ್ಲಿ LVMH ಎಂಬ ಲಕ್ಸುರಿ ವಸ್ತುಗಳ ಕಂಪನಿ ಗುಸ್ಸಿಯಲ್ಲಿ ತನ್ನ ಶೇರುಗಳ ಒಡೆತನವನ್ನು ಹೆಚ್ಚಿಸಿತು. ಡೊಮೆನಿಕೊ ಡಿ ಸೋಲೆ ಈ ಸುದ್ದಿ ತಿಳಿದು ಕೋಪಗೊಂಡನು ಮತ್ತು ಆತ ಕಂಪನಿಯ ನಿರ್ದೇಶಕರ ಗುಂಪಿನಲ್ಲಿ ಸ್ತಾನ ಕೊಡುವಂತೆ ವಿನಂತಿಸಿಕೊಂಡ ಅರ್ನಾಲ್ಟನ ಅಸೆಯನ್ನು ತಳ್ಳಿಹಾಕಿದನು. ಇದರಿಂದ ಅತನಿಗೆ ಗುಸ್ಸಿಯ ಗಳಿಕೆಯ ಗುಪ್ತ ವರದಿಗಳು, ಯೋಜನಾ ಸಬೆಗಳು ಮತ್ತು ಡಿಸೈನ್ ಉಪಾಯಗಳ ಬಗ್ಗೆ ಮಾಹಿತಿ ದೊರೆಯಬಹುದಿತ್ತು. ಅರ್ನಾಲ್ಟನ ಶೇರುಗಳ ಬೆಲೆಯನ್ನು ಕಡಿಮೆಗೊಳಿಸುವ ಉದ್ದೇಶದಿಂದ ಡಿ ಸೋಲ್ ಹೊಸ ಶೇರುಗಳನ್ನು ಬಿಡುಗಡೆಗೊಳಿಸುವುದರ ಮೂಲಕ ಆತನಿಗೆ ತಕ್ಕ ಉತ್ತರ ನೀಡಿದನು. ಯೋಜನಾತ್ಮಕ ಒಪ್ಪಂದ ಮಾಡಿಕೊಳ್ಳುವ ಸಲುವಾಗಿ ಆತ ಫ್ರೆಂಚ್ ಮೂಲದ ಪಿನಾಲ್ಟ್-ಪ್ರಿಂಟೆಂಪ್ಸ್-ರೆಡೌಟ್ (PPR) ಕಂಪನಿಯನ್ನು ಸಂಪರ್ಕಿಸಿದನು. ಈ ಕಂಪನಿಯ ಸ್ಥಾಪಕನಾದ ಫ್ರಾನ್ಸಿಸ್ ಪಿನಾಲ್ಟ ಅತನ ಉಪಾಯಕ್ಕೆ ಒಪ್ಪಿಗೆ ನೀಡಿದನು ಮತ್ತು ಆತ ಕಂಪನಿಯ 37 ಮಿಲಿಯನ್ ಶೇರುಗಳನ್ನು ಅಂದರೆ 40% ಶೇರುಗಳನ್ನು ಕೊಂಡನು. ಇದರಿಂದ ಅರ್ನಾಲ್ಟನ ಶೇರುಗಳ ಬೆಲೆ 20% ಇಳಿಮುಖಗೊಂಡಿತು. ಕೋಪಗೊಂಡ ಆತ ಗುಸ್ಸಿ-PPR ಸಹಬಾಗಿತ್ವದ ನೈಜತೆಯನ್ನು ಪ್ರಶ್ನಿಸಿ ಕಾನೂನುಬದ್ದ ಹೋರಾಟಕ್ಕಿಳಿದನು ಮತ್ತು ಈ ಹೋರಾಟದಲ್ಲಿ ಗುಸ್ಸಿಯ ಪರವಾಗಿ ವಕಾಲತ್ತು ವಹಿಸಲು ಆತ ಸ್ಕೇಡನ್, ಆರ್ಪ್ಸ್, ಸ್ಲೇಟ್, ಮೀಘರ್ & ಫ್ಲೋಮ್ ಎಂಬ ಕಾನೂನು ತಜ್ಞರ ಸಹಾಯ ಪಡೆದನು. PPR ಒಪ್ಪಂದವು ನೆದರ್ಲ್ಯಾಂಡ್ ದೇಶದ ವ್ಯಾಪಾರಿಯ ನಿಯಮದನ್ವಯ ಮಾಡಿಕೊಳ್ಳಲಾಗಿತ್ತು. ಇದರಿಂದ ಅಲ್ಲಿಯ ನ್ಯಾಯಾಲಯ ಈ ಒಪ್ಪಂದವನ್ನು ಎತ್ತಿ ಹಿಡಿಯಿತು. ಕ್ರೆಡಿಟ್ ಲಿಯೊನ್ನೈಸ್ ಕಂಪನಿಯ 11% ಶೇರುಗಳನ್ನು ಹೊಂದಿದ್ದು ಎರಡನೆಯ ಅತ್ಯಂತ ಹೆಚ್ಚು ಶೇರುಗಳನ್ನು ಹೊಂದಿದ ಕಂಪನಿಯಾಗಿದೆ 2001 ಸೆಪ್ಟೆಂಬರ್‌ ವೇಳೆಯಲ್ಲಿ  ಒಂದು ಸೆಟಲಮೆಂಟ್ ಒಪ್ಪಂದವು ಗುಸ್ಸಿ ಗ್ರೂಪ್, LVMH, ಮತ್ತು PPR ಕಂಪನಿಗಳ ನಡುವೆ ನಡೆಯಿತು.
ಕಂಪನಿಯ ಯಶಸ್ವಿ ಫ್ಲ್ಯಾಗಶಿಪ್ ಲೇಬೆಲ್‌ಗಳಾದ ಜಾನ್ ರೇ, ಅಲೆಸ್ಸಾಂಡ್ರಾ ಪ್ಯಾಛಿನೆಟ್ಟಿ ಮತ್ತು ಫ್ರಿಡಾ ಗಿಯಾನ್ನಿನಿ, ಇವುಗಳು ಫೋರ್ಡ್‌ನ ಕ್ರಿಯಾಶೀಲ ನಿರ್ದೇಶನದಲ್ಲಿ ಕಾರ್ಯನಿರ್ವಹಿಸುತ್ತಿದ್ದರು. ಆತನ ನಿರ್ಗಮನದ ನಂತರ ಗುಸ್ಸಿ ಗ್ರೂಪ್ ತನ್ನ ಯಶಸ್ವಿ ಮುನ್ನೆಡೆಗೆ ಈ ಮೂರು ಡಿಸೈನರಗಳನ್ನು ತನ್ನ ನಿಯಂತ್ರಣಕ್ಕೆ ತೆಗೆದುಕೊಂಡಿತು.
ಫ್ಯಾಛಿನೆಟ್ಟಿಯು 2004ರಲ್ಲಿ ಮಹಿಳೆಯರ ಬಟ್ಟೆಯ ವಿಭಾಗದ ಕ್ರಿಯಾಶೀಲ ನಿರ್ದೇಶಕನಾಗಿ ಬಡ್ತಿ ಪಡೆದನು ಮತ್ತು ಆತ ಕಂಪನಿಯನ್ನು ಬಿಡುವ ಮುಂಚೆ ಎರಡು ಸೀಸನ್‌ಗಳವರೆಗೆ ಡಿಸೈನರ್ ಆಗಿ ಕಾರ್ಯ ನಿರ್ವಹಿಸಿದನು. ರೇ ಮೂರು ವರ್ಷಗಳವರೆಗೆ ಪುರುಷರ ಬಟ್ಟೆಯ ವಿಭಾಗದ ಕ್ರಿಯಾಶೀಲ ನಿರ್ದೆಶಕನಾಗಿ ಸೇವೆಸಲ್ಲಿಸಿದನು. 32 ವರ್ಷ ವಯಸ್ಸಿನ ಗಿಯಾನ್ನಿನಿ ಪುರುಷರ ಮತ್ತು ಮಹಿಳೆಯರ ಬಟ್ಟೆಯ ಡಿಸೈನ್ ಮಾಡುವ ಜವಾಬ್ದಾರಿಯನ್ನು ಹೊತ್ತಿದ್ದನು. ಪ್ರಸ್ತುತ ಆತ ಬ್ರಾಂಡಿನ ಕ್ರಿಯಾಶೀಲ ನಿರ್ದೆಶಕನಾಗಿ ಸೇವೆಸಲ್ಲಿಸುತ್ತಿದ್ದಾನೆ.
ಫ್ರಿಡಾ ಗಿಯಾನ್ನಿನಿ ಮೊದಲು ಆಕ್ಸಸರಿಗಳ ಕ್ರಿಯಾಶೀಲ ನಿರ್ದೇಶಕನಾಗಿದ್ದ ಮತ್ತು ಆತ 2006ರಲ್ಲಿ  ಕಂಪನಿಗೆ ಒಬ್ಬನೆ ಕ್ರಿಯಾಶೀಲ ನಿರ್ದೇಶಕನಾಗಿ ನಾಮಕರಣಗೊಂಡನು. 2009ರಲ್ಲಿ ಪ್ಯಾಟ್ರಿಜಿಯೊ ಡಿ ಮಾರ್ಕೊ ಗುಸ್ಸಿಯ CEO ಮಾರ್ಕ್ ಲೀಯ ಹುದ್ದೆಯನ್ನು ಅಲಂಕರಿಸಿದನು.
ಅಮೇರಿಕನ್ ಮೋಟಾರ್ಸ್ ಕಾರ್ಪೊರೇಷನ್
ಅಲ್ಡೊ ಗುಸ್ಸಿ ಹೊಸ ಮಾರುಕಟ್ಟೆಯಲ್ಲಿ ಅಮೇರಿಕನ್ ಮೋಟಾರ್ಸ್ ಕಾರ್ಪೊರೇಷನ್ (AMC) ಜೊತೆಗೆ ಒಂದು ಒಪ್ಪಂದವನ್ನೊಳಗೊಂಡಂತೆ ವಿಸ್ತಾರಗೊಳಿಸಿದನು. 1972 ಮತ್ತು 1973 ರಲ್ಲಿ ಒಬ್ಬ ಪ್ರಸಿದ್ದ ಫ್ಯಾಶ್ಯನ್ ಡಿಸೈನರ್ ನಿರ್ಮಿಸಿದ್ದ ಒಂದು ವಿಶೇಷ ಲಗ್ಜುರಿ ಟ್ರಿಮ್ ಪ್ಯಾಕೆಜ್ ಸೌಲಭ್ಯವುಳ್ಳ AMC Hornet ಕಾಂಪ್ಯಾಕ್ಟ್ "ಸ್ಪೋರ್ಟ ಅಬೌಟ್" ಸ್ಟೇಶ್ಯನ್ ವ್ಯಾಗನ್ ಮೊದಲ ಅಮೇರಿಕಾದ ಕಾರುಗಳಲ್ಲಿ ಒಂದಾಯಿತು. ಡಿಸೈನರ್‌ನ ಗುರುತು ಮತ್ತು ಹೊರಬಾಗದ ಬಣ್ಣದ ಬಾಗಗಳು ಜೊತೆಗೆ ಗುಸ್ಸಿ ಕಾರುಗಳ ಬಾಗಿಲು ಮತ್ತು ಮೇಲ್ಬಾಗಗಳು ಹಸಿರು, ಕೆಂಪು ಮತ್ತು ಬಿಳಿ ಬಣ್ಣದ ಪಟ್ಟಿಗಳಿಂದ ಅಲಂಕೃತಗೊಂಡಿದ್ದವು. ಅಮೇರಿಕನ್ ಮೋಟಾರ್ಸ್ ತನ್ನ ಜಾವೆಲಿನ್ ಆಟೋಮೊಬೈಲ್‌ನ ಒಂದು ಪಿಯರಿ ಕಾರ್ಡಿನ್ ಆವೃತ್ತಿಯನ್ನು ಕೂಡಾ ಅರ್ಪಿಸಿತು.
ಜನರಲ್‌ ಮೋಟಾರ್ಸ್‌
1979 ಮತ್ತು 1980 ರಲ್ಲಿ ಒಂದು ಮಿಯಾಮಿ ಮೂಲದ ಆಫ್ಟರ್ ಮಾರ್ಕೆಟ್ ಕಂಪನಿ ಗುಸ್ಸಿ ಆವೃತ್ತಿಯ ಕಾಡಿಲ್ಯಾಕ್ ಸೆವಿಲ್ಲೆಯನ್ನು ಅರ್ಪಿಸಿತು. ಕಾರಿನ ಹೊರಬಾಗವು ಮುಚ್ಚಳದ ಆಭರಣವಾಗಿ ಗುಸ್ಸಿ ಗುರುತು "facing double G" ಮತ್ತು c-ಪಿಲ್ಲರ್‌ನಿಂದಾವೃತವಾದ ವಿನೈ ಮೇಲ್ಛಾವಣಿಯನ್ನು ಒಳಗೊಂಡಿತ್ತು. ಒಳಬಾಗದಲ್ಲಿ ಲೋಗೊ ಗುರುತನ್ನೊಳಗೊಂಡ ಹೆಡಲೈನರ್ ಮತ್ತು ಹೆಡರೆಸ್ಟ್‌ಗಳಿದ್ದವು. ಕಾರಿನ ನಿಯಂತ್ರಣ ಭಾಗ ದಪ್ಪಕ್ಷರದಲ್ಲಿ "ಗುಸ್ಸಿ ಸ್ಕ್ರಿಪ್ಟ್" ಗುರುತನ್ನು ಹೊಂದಿತ್ತು. ಒಳಭಾಗದಲ್ಲಿ ಗುಸ್ಸಿಯ ಲಗ್ಗೇಜನ ಪೂರ್ತಿ ಸೆಟ್ ಇತ್ತು.
ಫೋರ್ಡ್ ಮೋಟಾರ್ ಕಂಪನಿ
1989ರ ಗುಸ್ಸಿಯ ಒಂದು ಶ್ರೇಣಿ Lincoln Town Car ಬಿಡುಗಡೆಗೊಳಿಸಲು ನಿರ್ಧರಿಸಿತು ಅದರೆ ಇದು ಎಂದೂ ಪಲಪ್ರದವಾಗಲಿಲ್ಲ. ಲಿಂಕನ್ 1970 ಮತ್ತು 1980ರ ದಶಕದಲ್ಲಿ ಎಮಿಲಿಯೊ ಪುಸ್ಸಿ, ಬಿಲ್ಲ್ ಬ್ಲಾಸ್, ಗಿಯಾನ್ನಿ ವರ್ಸಾಸ್, ಹಬರ್ಟ್ ಡಿ ಗಿವೆಂಚಿ ಮತ್ತು ವ್ಯಾಲೆಂಟಿನೊ ಡಿಸೈನರ್ ಆವೃತ್ತಿಗಳಾನ್ನು ಅರ್ಪಿಸಿತು.
ಸಹಭಾಗಿತ್ವಗಳು
ಇದರ ಮೂಲ ಉದ್ದೇಶ ಎಲ್ಲರಿಗೂ ಸರಳವಾಗಿ ಮೂಲಬೂತ ಶಿಕ್ಷಣ ಸಿಗುವಂತಾಗಬೇಕು. HIV/AIDSನಿಂದ ಅನಾಥವಾದ ಮಕ್ಕಳು ಮತ್ತು ಕಡುಬಡತನದಲ್ಲಿ ವಾಸಿಸುತ್ತಿರುವ ಮಕ್ಕಳ ಶಿಕ್ಷಣಕ್ಕೆ ಹೆಚ್ಚಿನ ಒತ್ತು ನೀಡಲಾಗುತ್ತದೆ.
ದಾಖಲೆಗಳು
ಗಿನ್ನೆಸ್ ವರ್ಲ್ಡ್ ರೆಕಾರ್ಡ್ಸ್ ಪ್ರಕಾರ ಗುಸ್ಸಿಯ "ಜೀನಿಯಸ್ ಜೀನ್ಸ್"  ಜಗತ್ತಿನಲ್ಲೆ ಅತ್ಯಂತ ವೆಚ್ಚದಾಯಕವಾದ  ಜೀನ್ಸ್‌ಗಳಾಗಿವೆ. ಗುಸ್ಸಿಯು 1998 ಅಕ್ಟೋಬರ್‌ನಲ್ಲಿ ಮಿಲಾನ್ ದೇಶದ ತನ್ನ ಆರಂಭದ ದಿನಗಳಲ್ಲಿ ಆಫ್ರಿಕಾದ ಮುತ್ತಿನಿಂದ ಮಾಡಲ್ಪಟ್ಟ ಜೀನ್ಸ್ ಬಟ್ಟೆಗಳನ್ನು ತಯಾರಿಸಿತ್ತು ಮತ್ತು ಒಂದು ಜೊತೆ ಜೀನ್ಸ್ ಬಟ್ಟೆಯ ಬೆಲೆ US$3,134 ಆಗಿತ್ತು. CD
ಬಾಹ್ಯ ಕೊಂಡಿಗಳು
ವರ್ಗ:ಗುಸ್ಸಿ ಬ್ರ್ಯಾಂಡ್‌ಗಳು ವರ್ಗ:1982ರಲ್ಲಿ ಸ್ಥಾಪನೆಯಾದ ಕಂಪನಿಗಳು ವರ್ಗ:ಹೈ ಫ್ಯಾಷನ್ ಬ್ರ್ಯಾಂಡ್‌ಗಳು ವರ್ಗ:ಫರ್ಫ್ಯೂಮ್ ಹೌಸಸ್ ವರ್ಗ:ಇಟಾಲಿಯನ್ ಬ್ರ್ಯಾಂಡ್ಸ್ ವರ್ಗ:ಇಟಲಿಯ ಬಟ್ಟೆ ಕಂಪನಿಗಳು ವರ್ಗ:ಬಟ್ಟೆಗಳ ಬ್ರ್ಯಾಂಡ್‌ಗಳು ವರ್ಗ:ಐಷಾರಾಮಿ ಬ್ರಾಂಡ್‌ಗಳು ವರ್ಗ:1980ರ ಫ್ಯಾಷನ್‌ಗಳು ವರ್ಗ:1990ರ ಫ್ಯಾಷನ್‌ಗಳು ವರ್ಗ:2000ರ ಫ್ಯಾಷನ್‌ಗಳು
ಚೂರ್ಮಾ
thumb ಚೂರ್ಮಾ ವಾಹಿ ವಾಲಾ ಹರ್ಯಾಣಾ, ರಾಜಸ್ಥಾನ, ಬಿಹಾರ್, ಉತ್ತರ ಪ್ರದೇಶ ಮತ್ತು ಅವಧ್‍ನ ಒಂದು ಜನಪ್ರಿಯ ಖಾದ್ಯವಾಗಿದೆ. ಪಂಜಾಬ್‍ನಲ್ಲಿ ಈ ಖಾದ್ಯವನ್ನು ಚೂರಿ ಎಂದು ಕರೆಯಲಾಗುತ್ತದೆ. ಇದು ಒರಟಾಗಿ ಪುಡಿಮಾಡಿದ ಗೋಧಿಯಾಗಿದ್ದು ಇದನ್ನು ತುಪ್ಪ ಮತ್ತು ಸಕ್ಕರೆಯೊಂದಿಗೆ ಬೇಯಿಸಲಾಗುತ್ತದೆ. ಸಾಂಪ್ರದಾಯಿಕವಾಗಿ ಸಜ್ಜೆ ಅಥವಾ ಗೋಧಿ ಹಿಟ್ಟಿನ ಬಾಟಿಗಳು ಅಥವಾ ರೋಟಿಗಳನ್ನು ತುಪ್ಪ ಮತ್ತು ಬೆಲ್ಲದಲ್ಲಿ ಚೂರ್ಣಮಾಡಿ ಇದನ್ನು ತಯಾರಿಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಸಿಹಿ ತಿನಿಸುಗಳು
ಕೊಂಕಣ
ಕೊಂಕಣ ವನ್ನು ಕೊಂಕಣ ಕರಾವಳಿ ಅಥವಾ ಕರಾವಳಿ ಎಂದೂ ಸಹ ಕರೆಯಲಾಗುತ್ತದೆ, ಇದು ರಾಯಗಡದಿಂದ ಮಂಗಳೂರಿನವರೆಗೂ ಇರುವ ಭಾರತದ ಪಶ್ಚಿಮ ಕರಾವಳಿಯಲ್ಲಿ ಕಲ್ಲುಬಂಡೆಗಳಿಂದ ಕೂಡಿದ ಭಾಗವಾಗಿದೆ.ಭಾರತದ ಪಶ್ಚಿಮತೀರದಲ್ಲಿ, ಮಹಾರಾಷ್ಟ್ರದ ಠಾಣೆ (ಥಾನಾ) ಕೊಲಾಬಾ ಮತ್ತು ರತ್ನಾಗಿರಿ ಜಿಲ್ಲೆಗಳನ್ನೂ ಗೋವವನ್ನೂ ಒಳಗೊಂಡ ಪ್ರದೇಶವನ್ನು ಸ್ಥೂಲವಾಗಿ ಕೊಂಕಣ ಎಂದು ಕರೆಯುವುದಿದೆ. ಪಶ್ಚಿಮಘಟ್ಟಗಳ ಪಶ್ಚಿಮಕ್ಕಿರುವ ಈ ತಗ್ಗುನೆಲವೆಲ್ಲ ಮೈದಾನವಲ್ಲ. ೩೦-೫೦ ಮೈ. ಅಗಲ ಮತ್ತು ೩೫೦ ಮೈ. ಉದ್ದ ಇರುವ ಈ ಪ್ರದೇಶದಲ್ಲಿ ನಡುನಡುವೆ ಬೆಟ್ಟಗಳು ಹಬ್ಬಿವೆ. ಉತ್ತರದಲ್ಲಿ ಕಡಲಕರೆಯ ಉದ್ದಕ್ಕೂ ಸಮತಲದ ಮೆಕ್ಕಲುಮಣ್ಣಿನ ಪಟ್ಟಿಯೊಂದುಂಟು. ಇದರ ಅಗಲ ೪-೮ ಮೈ. ಇದರ ಬದಿಯಲ್ಲಿ ಸಮಾಂತರವಾಗಿ ಹಬ್ಬಿರುವ ಅನೇಕ ಬೆಟ್ಟಗಳಿವೆ. ಇವುಗಳಲ್ಲಿ ಕೆಲವು ಶ್ರೇಣಿಗಳ ಎತ್ತರ ೧೫೦೦-೨೦೦೦. ಮುಂಬಯಿಗೆ ಉತ್ತರದಲ್ಲಿರುವ ಪ್ರದೇಶದ ನದಿಗಳಲ್ಲಿ ವೈತರಣಾ, ಉಲ್ಹಾಸ್ ಮತ್ತು ಅಂಬಾ ಮುಖ್ಯವಾದವು. ಇವು ಬೆಟ್ಟದಿಂದ ಮೈದಾನಕ್ಕೆ ಇಳಿದ ಮೇಲೆ ಸ್ವಲ್ಪ ದೂರ ಕಡಲಕರೆಗೆ ಹೆಚ್ಚುಕಡಿಮೆ ಸಮಾಂತರವಾಗಿ ಸಾಗಿ ಕೊನೆಗೆ ಓರೆಯಾಗಿ ಸಮುದ್ರ ಸೇರುತ್ತದೆ. ಉಲ್ಹಾಸ್ ಮತ್ತು ಅದರ ಉಪನದಿಗಳು ಅರ್ಧವೃತ್ತಾಕಾರವಾದ ಒಂದು ವಿಶಾಲ ಜಲರೇಖೆಯನ್ನೇ ಸೃಷ್ಟಿಸಿವೆ. ಮುಂಬಯಿಗೆ ದಕ್ಷಿಣದಲ್ಲಿರುವ ನದಿಗಳು ಸಾಮಾನ್ಯವಾಗಿ ಉತ್ತರದ ನದಿಗಳಿಗಿಂತ ಉದ್ದದಲ್ಲಿ ಕಡಿಮೆ. ಸಾವಿತ್ರಿ ಮತ್ತು ವಾಶಿಷ್ಟಿ ನದಿಗಳೂ ಉಲ್ಹಾಸ್ ನದಿಯ ಹಾಗೆ ಅರ್ಧವೃತ್ತಗಳನ್ನು ರಚಿಸಿವೆ. ಇಲ್ಲಿಯ ನದಿಗಳ ತಲೆಗಳ ಭಾಗದ ಪ್ರದೇಶ ಕ್ರಮವಾಗಿ ನಗ್ನೀಕೃತವಾಗುತ್ತಿದೆಯೆಂಬುದು ಸ್ಪಷ್ಟ. ಕೊಯ್ನಾ ನದಿಯ ಮೇಲ್ದಂಡೆಯ ಪ್ರದೇಶ ಇದಕ್ಕೆ ಒಂದು ನಿದರ್ಶನ. ದಕ್ಷಿಣ ರತ್ನಾಗಿರಿ ಪ್ರದೇಶದಲ್ಲೂ ಮೇಲ್ಮಣ್ಣಿನ ಮುಸುಕು ಕಳೆದುಕೊಂಡ ಲ್ಯಾಟೆರೈಟ್ ಶಿಲಾಟೊಪ್ಪಿಗೆಯ ಪ್ರದೇಶಗಳನ್ನು ಕಾಣಬಹುದು. ಸ್ಕಂದ ಪುರಾಣದಲ್ಲಿ ಉಲ್ಲೇಖಿತವಾದಂತೆ ಸಪ್ತ -ಕೊಂಕಣ ವು ಸ್ವಲ್ಪ ಮಟ್ಟಿಗೆ ದೊಡ್ಡ ಪ್ರದೇಶವಾಗಿದೆ. ಕೊಂಕಣ ವಿಭಾಗವು, ಮಹಾರಾಷ್ಟ್ರ ರಾಜ್ಯದ ಆರು ಆಡಳಿತಾತ್ಮಕ ಉಪವಿಭಾಗಗಳಲ್ಲಿ ಒಂದಾಗಿರುವುದರ ಜೊತೆಗೆ ಅದರ ಕರಾವಳಿ ಜಿಲ್ಲೆಗಳನ್ನು ಒಳಗೊಂಡಿದೆ. ಕೊಂಕಣದ ನಿವಾಸಿಗಳು ಹಾಗು ಅವರ ಸಂತತಿಯವರನ್ನು ಕೊಂಕಣಿಗಳು ಎಂದು ಕರೆಯಲಾಗುತ್ತದೆ. ಈ ಹೆಸರು ನಿರ್ದಿಷ್ಟವಾಗಿ ಕೊಂಕಣಿ ಜನರಿಗೂ ಸಹ ಸೂಚಿತವಾಗಬಹುದು, ಇವರು ಈ ಪ್ರದೇಶದ ಜನಾಂಗೀಯ ಗುಂಪು; ಇವರಲ್ಲಿ ಬಹುತೇಕರು ಕೊಂಕಣಿ ಭಾಷೆಯನ್ನು ಮಾತನಾಡುತ್ತಾರೆ. ಕೊಂಕಣಿಗರಲ್ಲದೆ ಈ ಪ್ರದೇಶದಲ್ಲಿರುವ ಇತರ ಪ್ರಮುಖ ಜನಾಂಗೀಯ ಗುಂಪೆಂದರೆ ತುಳುವರು, ಇವರು ಬಹುತೇಕವಾಗಿ ಕರ್ನಾಟಕ ರಾಜ್ಯದ ದಕ್ಷಿಣ ಕನ್ನಡ ಹಾಗು ಉಡುಪಿ ಜಿಲ್ಲೆಗಳಲ್ಲಿ ವಾಸಿಸುತ್ತಾರೆ.
ಇತಿಹಾಸ
ಕೊಂಕಣವನ್ನು ಸ್ಥೂಲವಾಗಿ ಉತ್ತರ-ದಕ್ಷಿಣ ಭಾಗಗಳಾಗಿ ವಿಂಗಡಿಸಬಹುದು. ಉತ್ತರ ಕೊಂಕಣದಲ್ಲಿರುವ ಉಪವಿಭಾಗಗಳು ಎರಡು : ಮಾಹೀಂ ಪ್ರದೇಶ ಮತ್ತು ಮುಂಬಯಿ-ಕಲ್ಯಾಣ್ ಪ್ರದೇಶ. ದಕ್ಷಿಣ ಕೊಂಕಣವನ್ನು ಮಹಾದ್, ರತ್ನಾಗಿರಿ ಮತ್ತು ಗೋವ ಎಂದು ಮರುವಿಂಗಡಿಸಬಹುದು. ನೈಸರ್ಗಿಕ ಬಂದರನ್ನೊಳಗೊಂಡ ಮುಂಬಯಿ ನಗರ ಇರುವ ಉತ್ತರ ಕೊಂಕಣ ಪ್ರದೇಶ ದಕ್ಷಿಣಕ್ಕಿಂತ ಹೆಚ್ಚು ಮುಂದುವರಿದಿದೆ. ಮುಂಬಯಿಯ ಹತ್ತಿರದಲ್ಲಿ ಕರಾವಳಿ ಅತ್ಯಂತ ಅಗಲವಾಗಿದೆ. ಸಹ್ಯಾದ್ರಿಶ್ರೇಣಿಯಲ್ಲಿರುವ ಥಾಳ್‍ಘಾಟ್ ಮತ್ತು ಭೋರ್‍ಘಾಟ್‍ಗಳಿಂದಾಗಿ ಉತ್ತರ ಕೊಂಕಣದೊಂದಿಗೆ ಪೂರ್ವದ ವಿಶಾಲ ಹಿನ್ನಾಡಿನ ಸಂಪರ್ಕ ಏರ್ಪಟ್ಟಿದೆ. ಮುಂಬಯಿ ಭಾರತದ ಪಶ್ಚಿಮದ ಮಹಾದ್ವಾರವಾಗಿ ಪರಿಣಮಿಸಿರುವುದು ಈ ಘಾಟುಗಳಿಂದಾಗಿ. ಕೊಂಕಣ ಪ್ರದೇಶದಲ್ಲಿ ೭೫"-೧೦೦" ಮಳೆಯಾಗುವುದರಿಂದ ಬತ್ತವೇ ಮುಖ್ಯ ಬೆಳೆ. ಉಳಿದ ಯಾವ ಬೆಳೆಯೂ ಪ್ರಾಮುಖ್ಯದಲ್ಲಿ ಇದರ ಹತ್ತಿರಕ್ಕೆ ಬರುವುದೇ ಇಲ್ಲ. ರಾಗಿ, ದ್ವಿದಳಧಾನ್ಯಗಳು ಇತರ ಬೆಳೆಗಳು. ಸೆಣಬು ಮತ್ತು ಮೆಸ್ತ ೧೯೪೭ ರಿಂದೀಚೆಗೆ ಬೆಳೆಯುತ್ತಿವೆ. ದಕ್ಷಿಣದ ಕಡೆಗೆ ಸಾಗಿದಂತೆ ತೆಂಗು ವಿಶೇಷ. ನದಿಗಳ ಅಳಿವೆಗಳಲ್ಲಿ ಬೆಳೆಯುವ ಗುಲ್ಮ ವೃಕ್ಷಗಳು ಸೌದೆಯಾಗಿ ಉಪಯೋಗಕ್ಕೆ ಬರುತ್ತವೆ. ಲ್ಯಾಟೆರೈಟ್ ಆವೃತ ಪ್ರದೇಶಗಳಲ್ಲಿ ಹಿಂದೆ ದಟ್ಟವಾಗಿ ಕಾಡು ಬೆಳೆದಿತ್ತು. ಈಗ ಅವೆಲ್ಲ ನಗ್ನವಾಗಿವೆ. ನೆಲ ಅಷ್ಟೇನೂ ಫಲವತ್ತಲ್ಲ. ಜೋಳ ಮತ್ತು ಇತರ ಕೆಲವು ಧಾನ್ಯಗಳು ಬೆಳೆಯುತ್ತವೆ. ಘಟ್ಟಗಳೂ ಅವುಗಳ ಸನಿಹದ ಬೆಟ್ಟಗಳೂ ಸದಾ ಹಸಿರೆಲೆಯ ಕಾಡುಗಳಿಂದ ಕೂಡಿವೆ.
ಗಡಿರೇಖೆಗಳು
ಕೊಂಕಣದ ನಿಖರವಾದ ಗಡಿರೇಖೆಯು ಭಿನ್ನವಾಗಿದೆ, ಆದರೆ ಇದು ಮಹಾರಾಷ್ಟ್ರದ ರಾಯಗಡ, ಮುಂಬಯಿ, ಠಾಣೆ, ರತ್ನಗಿರಿ ಹಾಗು ಸಿಂಧುದುರ್ಗ ಜಿಲ್ಲೆಗಳ ಹೆಚ್ಚಿನ ಪ್ರದೇಶಗಳು, ಗೋವಾ ರಾಜ್ಯ, ಹಾಗು ಕರ್ನಾಟಕದ ಉತ್ತರ ಕನ್ನಡ, ಉಡುಪಿ ಹಾಗು ದಕ್ಷಿಣ ಕನ್ನಡ ಜಿಲ್ಲೆಗಳನ್ನು ಒಳಗೊಂಡಿದೆ.
ಕೊಂಕಣ ವಿಭಾಗ
ಕೊಂಕಣ ವಿಭಾಗವು ಮಹಾರಾಷ್ಟ್ರದ ಆಡಳಿತಾತ್ಮಕ ಉಪವಿಭಾಗವಾಗಿರುವುದರ ಜೊತೆಗೆ ರಾಜ್ಯದ ಎಲ್ಲ ಕರಾವಳಿ ಜಿಲ್ಲೆಗಳನ್ನು ಒಳಗೊಂಡಿರುತ್ತದೆ.
ಭೂವಿವರಣೆ
ಸಹ್ಯಾದ್ರಿ ಪರ್ವತ ಶ್ರೇಣಿಯು("ಪಶ್ಚಿಮ ಘಟ್ಟಗಳು"), ಕೊಂಕಣಕ್ಕೆ ಪೂರ್ವ ಗಡಿರೇಖೆಯನ್ನು ನಿರೂಪಿಸಿದರೆ ಅರೇಬಿಯನ್ ಸಮುದ್ರವು ಪಶ್ಚಿಮ ಗಡಿರೇಖೆಯನ್ನು ನಿರೂಪಿಸುತ್ತದೆ. ದಕ್ಷಿಣ ಗಡಿರೇಖೆಯೆಂದರೆ ಗಂಗಾವಳಿ ಸಮುದ್ರ. ಮಯೂರ ನದಿಯು ಉತ್ತರ ಗಡಿರೇಖೆಯನ್ನು ನಿರೂಪಿಸುತ್ತದೆ.
ಗಂಗಾವಳಿ ನದಿಯು ಇಂದಿನ "ಕರ್ನಾಟಕ ರಾಜ್ಯದ" ನಾರ್ತ್ ಕೆನರಾ ಜಿಲ್ಲೆಯಲ್ಲಿ ("ಉತ್ತರ ಕನ್ನಡ") ಹರಿಯುತ್ತದೆ; ಈ ಜಿಲ್ಲೆಯ ಈ ಪಕ್ಕದ ಗಂಗಾವಳಿ ಭಾಗವೇ (ಬಾಂಬೆಯಿಂದ ನೋಡಿದಲ್ಲಿ) ಕೊಂಕಣದ ದಕ್ಷಿಣತಮ ಭಾಗವಾಗಿದೆ. ಗೋಕರ್ಣ, ಗುಹಗರ್, ಹೊನ್ನಾವರ, ಹಾಗು ಕಾರವಾರ ಕೊಂಕಣ ಪ್ರದೇಶಕ್ಕೆ ಸೇರುತ್ತದೆ.
ಮಯೂರ ನದಿ, ಐತಿಹಾಸಿಕ ಕೊಂಕಣದ ಉತ್ತರ ಸೀಮೆಯ ನಿರ್ದಿಷ್ಟವಾದ ಗುರುತು ಅನಿರ್ಧಾರಿತವಾಗಿದೆ.
ಜನಾಂಗಶಾಸ್ತ್ರ
ಮಹಾರಾಷ್ಟ್ರ ಕೊಂಕಣದ ಗಬಿಟ್ ಬುಡಕಟ್ಟಿನವರು ("ಮಹಾರಾಷ್ಟ್ರ ಜಿಲ್ಲೆಯ" ಸಿಂಧುದುರ್ಗ, ರತ್ನಗಿರಿ, ರಾಯಗಡ ಅಥವಾ ಅಲಿಬಾಗ್ ಅಥವಾ ಕೊಲಾಬಾ, ಮುಂಬಯಿ ನಗರಪ್ರದೇಶ, ಮುಂಬಯಿ ಉಪನಗರ ಹಾಗು ಠಾಣೆ) ಈ ಪ್ರದೇಶದ ಮೂಲ ನಿವಾಸಿಗಳು.
ಕೊಂಕಣದ ಬುಡಕಟ್ಟು ಸಮುದಾಯಗಳಲ್ಲಿ ಕೊಂಕಣ, ವರ್ಲಿ ಹಾಗು ದಕ್ಷಿಣ ಗುಜರಾತ್ ನ ಕೊಲ್ಚ, ದಾದ್ರ ಹಾಗು ನಾಗರ್ಹಾವೇಲಿ ಹಾಗು ಮಹಾರಾಷ್ಟ್ರದ ಠಾಣೆ ಜಿಲ್ಲೆ. ಕಟ್ಕರಿಗಳು ರಾಯಗಡದಲ್ಲಿ ಬಹುತೇಕವಾಗಿ ಹಾಗು ರತ್ನಗಿರಿ ಜಿಲ್ಲೆಯ ಕೆಲವು ಭಾಗಗಲ್ಲಿಯೂ ಸಹ ಕಂಡುಬರುತ್ತಾರೆ.
ಕೊಂಕಣದ ಕರಾವಳಿ ತೀರದುದ್ದಕ್ಕೂ ಖಾವಿ೯ಸಮುದಾಯ ಬಹುತೇಕವಾಗಿ ಕಂಡುಬರುತ್ತದೆ. ಇವರು ಮೂಲತಃ ಯೋಧರ ಕುಟುಂಬದವರಾಗಿರುತ್ತಾರೆ.
ಅಲ್ಲದೆ ತಿಲೋರಿ ಅಥವಾ ತಿಲೋರಿ ಕುಂಬಿ ರಾಯಗಡ ಹಾಗು ರತ್ನಗಿರಿ ಜಿಲ್ಲೆಗಳ ಪ್ರಮುಖ ಸಮುದಾಯವಾಗಿದೆ. ಅಗರಿಗಳು ಠಾಣೆ ಹಾಗು ರಾಯಗಡ ಜಿಲ್ಲೆಯಲ್ಲಿ ಕಂಡುಬರುತ್ತಾರೆ.
ಕೊಂಕಣದ ಪ್ರಮುಖ ಬ್ರಾಹ್ಮಣ ಸಮುದಾಯಗಳೆಂದರೆ ಚಿತ್ಪಾವನರು, ಕರ್ಹಡೆ, ಪಡ್ಯೇ, ಸಮವೇದಿ, ಹವ್ಯಕ. ಇವರನ್ನು 'ಕೊಕನಾಸ್ಥ ಬ್ರಾಹ್ಮಣ'ರೆಂದು ಕರೆಯಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಭಾರತದ ಪ್ರದೇಶಗಳು ವರ್ಗ:ಭೂಗೋಳ ಮತ್ತು ಸ್ಥಳ ಮಾದರಿಗಳು
कोकण विभाग
ನಾಗರಹಾವು (ಕಾದಂಬರಿ)
ನಾಗರಹಾವು ತರಾಸು ಅವರ ಒಂದು ಜನಪ್ರಿಯ ಕಾದಂಬರಿ. ಈ ಕಾದಂಬರಿಯನ್ನು ಚಲನಚಿತ್ರವಾಗಿ ರೂಪಾಂತರಿಸಲಾಗಿದೆ. ಪುಟ್ಟಣ್ಣ ಕಣಗಾಲ್ ನಿರ್ದೇಶಿಸಿದ ಈ ಚಲನಚಿತ್ರಕ್ಕೆ ವಿಷ್ಣುವರ್ಧನ್ ನಾಯಕರು, ಆರತಿ ನಾಯಕಿ. ಅಶ್ವತ್ಥ್, ಲೀಲಾವತಿ, ಅಂಬರೀಶ್ ಹಾಗು ಶಿವರಾಂ ಪೋಷಕ ಪಾತ್ರಗಳಲ್ಲಿ ಅಭಿನಯಿಸಿದ್ದಾರೆ.ತ.ರಾ.ಸುಬ್ಬರಾಯರು ಕನ್ನಡ ಓದುಗರಿಗೆಲ್ಲಾ (ತರಾಸು) ಎಂದು ಖ್ಯಾತರಾಗಿದ್ದರು. ಅವರು-ಕನ್ನಡದ ಖ್ಯಾತ ಕಾದಂಬರಿಕಾರ ಮತ್ತು ಸಾಹಿತಿ.
ಈ ಲೇಖನಗಳನ್ನೂ ನೋಡಿ
ವರ್ಗ:ಕನ್ನಡ ಕಾದಂಬರಿಗಳು 'ಉಲ್ಲೇಖಗಳು '
ದಾಲ್ ಬಾಟಿ
ದಾಲ್ ಬಾಟಿ ದಾಲ್ (ತೊವ್ವೆ) ಮತ್ತು ಬಾಟಿ (ಗಟ್ಟಿಯಾದ ಗೋಧಿಯ ಉಂಡೆಗಳು) ಜೊತೆಗೂಡಿರುವ ಒಂದು ಭಾರತೀಯ ಖಾದ್ಯವಾಗಿದೆ. ಇದು ರಾಜಸ್ಥಾನ, ಗುಜರಾತ್, ಉತ್ತರ ಪ್ರದೇಶ ಮತ್ತು ಮಧ್ಯಪ್ರದೇಶದಲ್ಲಿ (ವಿಶೇಷವಾಗಿ ಬ್ರಜ್, ನೀಮರ್ ಮತ್ತು ಮಾಲ್ವಾ ಪ್ರದೇಶಗಳಲ್ಲಿ) ಜನಪ್ರಿಯವಾಗಿದೆ.
ತೊಗರಿ ಬೇಳೆ, ಕಡ್ಲೆ ಬೇಳೆ, ಹೆಸರು ಬೇಳೆ, ಮಡಿಕೆ ಕಾಳು ಅಥವಾ ಉದ್ದಿನ ಬೇಳೆಯನ್ನು ಬಳಸಿ ದಾಲ್‍ನ್ನು ತಯಾರಿಸಲಾಗುತ್ತದೆ. ಬೇಳೆಗಳನ್ನು ಕೆಲವು ಗಂಟೆಗಳ ಕಾಲ ನೀರಿನಲ್ಲಿ ನೆನೆಸಿ ನಂತರ ಬೇಯಿಸಿಕೊಳ್ಳಲಾಗುತ್ತದೆ. ಆಮೇಲೆ ಒಂದು ಬಾಣಲೆಯಲ್ಲಿ ಒಗ್ಗರಣೆ ಮಾಡಿಕೊಂಡು, ಮೆಣಸಿನಕಾಯಿ, ಬೆಳ್ಳುಳ್ಳಿ, ಕೆಲವು ಸಂಬಾರ ಪದಾರ್ಥಗಳನ್ನು ಸೇರಿಸಿ ನಂತರ ಬೆಂದ ಬೇಳೆಗಳನ್ನು ಸೇರಿಸಿ ದಾಲ್‍ನ್ನು ತಯಾರಿಸಲಾಗುತ್ತದೆ.
ಬಾಟಿಯನ್ನು ಗೋಧಿ ಹಿಟ್ಟಿನಿಂದ ತಯಾರಿಸಲಾಗುತ್ತದೆ. ಹಿಟ್ಟಿನಲ್ಲಿ ಉಪ್ಪು, ಮೊಸರು, ನೀರು ಸೇರಿಸಿ ನಾದಿಕೊಂಡು ಟೆನಿಸ್ ಚೆಂಡಿನ ಗಾತ್ರದ ಉಂಡೆಗಳನ್ನು ಮಾಡಿಕೊಂಡು ಚೆನ್ನಾಗಿ ಬಿಸಿಯಾದ ಸಾಂಪ್ರದಾಯಿಕ ಒಲೆಯಲ್ಲಿ ಇವನ್ನು ಬೇಯಿಸಲಾಗುತ್ತದೆ. ಬಂಗಾರ ಕಂದು ಬಣ್ಣ ಬಂದಾಗ ಬಾಟಿಯನ್ನು ಹೊರತೆಗೆದು ಅದಕ್ಕೆ ತುಪ್ಪ ಹಚ್ಚಿ ದಾಲ್‍ನೊಂದಿಗೆ ಬಡಿಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ಪ್ರಶಾಂತ ಚಂದ್ರ ಮಹಲನೋಬಿಸ್
ಪ್ರಶಾಂತ ಚಂದ್ರ ಮಹಲನೋಬಿಸ್ (ಜೂನ್ ೨೯, ೧೮೯೩ - ಜೂನ್ ೨೮, ೧೯೭೨) ಭಾರತ ದೇಶ ಕಂಡ ಮಹಾನ್ ಸಂಖ್ಯಾಶಾಸ್ತ್ರಜ್ಞ, ಮಹಾನ್ ಯೋಜನಾ ತಜ್ಞ ಮತ್ತು ಇಂಡಿಯನ್ ಸ್ಟಾಟಿಸ್ಟಿಕಲ್ ಇನ್ಸ್ಟಿಟ್ಯೂಟ್ ಸ್ಥಾಪಕರು. ಭಾರತ ವಿಶ್ವದಲ್ಲಿ ಸಂಖ್ಯಾಶಾಸ್ತ್ರದಲ್ಲಿ ಗಳಿಸಿರುವ ಮಹತ್ತಿಗೆ ಮಹಲನೋಬಿಸ್ ಅವರು ಹಾಕಿಕೊಟ್ಟಿರುವ ಅಡಿಪಾಯ ಮಹತ್ವಪೂರ್ಣವಾದದ್ದು.
ಜೀವನ
ಪ್ರಶಾಂತ ಚಂದ್ರ ಮಹಲನೋಬಿಸ್ ಅವರು ಜನಿಸಿದ ದಿನ ಜೂನ್ ೨೯, ೧೮೯೩.
ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯದಲ್ಲಿ ಭೌತಶಾಸ್ತ್ರದ ತರಬೇತಿ ಪಡೆದು ಅಧ್ಯಾಪನ ನಡೆಸುತ್ತಿದ್ದ ಮಹಲನೋಬಿಸ್ ಅವರು ಅಚ್ಚರಿಯೋ ಎಂಬಂತೆ ಸಂಖ್ಯಾಶಾಸ್ತ್ರದ ಹಾದಿ ಹಿಡಿದು ದೇಶದ ಔನ್ನತ್ಯಕ್ಕಾಗಿ ಯೋಜನಾಕರ್ತರಾಗಿ ದುಡಿದರು.
ನವ ಭಾರತ ನಿರ್ಮಾತೃ
ಮಹಲನೋಬಿಸ್ ಅವರು ಕೇವಲ ಒಬ್ಬ ಸಂಖ್ಯಾಶಾಸ್ತ್ರಜ್ಞರು ಮಾತ್ರವಾಗಿರದೆ ಬ್ರಿಟಿಷ್ ಆಡಳಿತದಿಂದ ವಿಮುಕ್ತಿಗೊಂಡ ನವಭಾರತ ನಿರ್ಮಾಣಕ್ಕೆ ರೂಪುಕೊಟ್ಟ ಮಹತ್ವಪೂರ್ಣ ನಿರ್ಮಾತೃಗಳೂ ಆಗಿದ್ದಾರೆ. ಎರಡನೇ ಪಂಚವಾರ್ಷಿಕ ಯೋಜನೆಯಲ್ಲಿ ದೇಶ ಕಂಡ ಮಹತ್ವದ ಬೆಳವಣಿಗೆಯಲ್ಲಿ ಮಹಲನೋಬಿಸ್ ಅವರ ಪಾತ್ರ ಹಿರಿದಾದುದು ಎಂಬುದು ತಜ್ಞರ ಅಭಿಪ್ರಾಯ.
ಮಹತ್ವದ ಮಾದರಿ ಸಮೀಕ್ಷೆಗಳು
ಮಹಲನೋಬಿಸ್ ದೇಶದಲ್ಲಿ ಬೃಹತ್ ಪ್ರಮಾಣದಲ್ಲಿ ಮಾದರಿ ಸಮೀಕ್ಷೆಗಳನ್ನು ಕೈಗೊಂಡರು. ಸ್ಯಾಂಪ್ಲಿಂಗ್ ವಿಧಾನಗಳ ಉಪಯುಕ್ತತೆಯನ್ನು ಪರಿಚಯಿಸಿದರು. ೧೯೩೭ರಿಂದ ೧೯೪೪ರ ಮಧ್ಯದಲ್ಲಿ ಗ್ರಾಹಕರ ವೆಚ್ಚ, ಚಹಾಸೇವನೆ ಚಟ, ಸಾರ್ವಜನಿಕ ಅಭಿಪ್ರಾಯ, ಬೆಳೆ ಕ್ಷೇತ್ರ, ರೋಗಗಳು ಸೇರಿದಂತೆ ಹಲವಾರು ಕ್ಷೇತ್ರಗಳಲ್ಲಿ ಸಮೀಕ್ಷೆ ಕೈಗೊಂಡರು. ಬೆಳೆ ಇಳುವರಿ ಅಂದಾಜು ಪದ್ಧತಿ, ಬೆಳೆ ಕಟಾವು ಮಾಡುವುದು  ಹೀಗೆ ಹಲವಾರು ವ್ಯವಸ್ಥೆಗಳ ಬಗೆಗೆ ಭಾರತೀಯರಿಗೆ ವೈಜ್ಞಾನಿಕವಾಗಿ ತಿಳಿವಳಿಕೆನೀಡಿದರು. ಅವರು ಕೇವಲ ಕಚೇರಿಯಲ್ಲಿ  ಒಂದೆಡೆ ಕುರ್ಚಿಗೆ ಅಂಟಿಕೊಂಡಿರದೆ ವಿವಿಧ ಕಾರ್ಯಕ್ಷೇತ್ರಗಳಿಗೆ ಭೇಟಿ ನೀಡಿ ಪ್ರಾಯೋಗಿಕವಾಗಿ ಕೆಲಸ ನಿರ್ವಹಿಸಿದರು.
ಇಂದು ಕೂಡಾ ಮಹಲನೋಬಿಸ್ ಅವರು ಮಾರ್ಪಾಡು ಮಾಡಿದ, ಪರಿಚಯಿಸಿದ ನಾನಾ ಪದ್ಧತಿಗಳನ್ನು ಅನುಸರಿಸಿ ಜಿಲ್ಲೆ, ರಾಜ್ಯ ಹಾಗೂ ದೇಶಾದ್ಯಂತ ಬೆಳೆ ಇಳುವರಿ ಸಮೀಕ್ಷೆ ಕೈಗೊಳ್ಳಲಾಗುತ್ತಿದೆ. ಸ್ವಾತಂತ್ರ್ಯಾನಂತರ ಪ್ರಾರಂಭಗೊಂಡ ಪಂಚವಾರ್ಷಿಕ ಯೋಜನೆಗಳ ನಿರೂಪಣೆಯಲ್ಲಿ ಮಹಲನೋಬಿಸ್ ಅವರ ಪಾತ್ರ ಹಿರಿದಾದುದು.
ವೈವಿಧ್ಯಪೂರ್ಣ ಪಾಂಡಿತ್ಯ
ಮಹಲನೋಬಿಸ್ ಅವರಿಗೆ ಭೌತಶಾಸ್ತ್ರ, ಜೀವಶಾಸ್ತ್ರ, ಸಂಖ್ಯಾಶಾಸ್ರ್ಸಗಳು ಮಾತ್ರವಲ್ಲದೆ ಮಾನವಜೀವನ ಮತ್ತು ಈ ಬದುಕಿನ ಮೂಲವನ್ನು ಅರಸುವ Anthropology, ವೈಜ್ಞಾನಿಕವಾದ ವಾತಾವರಣ ಅಧ್ಯಯನ ಕ್ಷೇತ್ರವಾದ Metereology ಮುಂತಾದವುಗಳ ಬಗೆಗೆ ಕೂಡಾ ಅಪಾರವಾದ ಜ್ಞಾನ ಮತ್ತು ಆಸಕ್ತಿಗಳು ಇದ್ದವು.
ಪ್ರಶಸ್ತಿ ಗೌರವಗಳು
೧೯೪೫ರ ವರ್ಷದಲ್ಲಿ ಮಹಲನೋಬಿಸ್ ಅವರಿಗೆ ಲಂಡನ್ನಿನ ರಾಯಲ್ ಸ್ಟಾಟಿಸ್ಟಿಕಲ್ ಸೊಸೈಟಿಯ ಗೌರವ ಸದಸ್ಯತ್ವ ಸಂದಿತ್ತು. ೧೯೫೭ರ ವರ್ಷದಲ್ಲಿ ಅವರಿಗೆ ಇಂಡಿಯನ್ ಸ್ಟಾಟಿಸ್ಟಿಕಲ್ ಇನ್ಸ್ಟಿಟ್ಯೂಟಿನ ಗೌರವ ಅಧ್ಯಕ್ಷ ಪದವಿ ಮತ್ತು ಭಾರತ ಸರ್ಕಾರದ ಪದ್ಮವಿಭೂಷಣ ಗೌರವಗಳು ಸಂದವು. ಮಹಲನೋಬಿಸ್ ಅವರು ಸುಮಾರು ಇಪ್ಪತ್ತು ಮಹತ್ವ ಪೂರ್ಣ ವೈಜ್ಞಾನಿಕ ಬರವಣಿಗೆಗಳನ್ನು, ವಿವಿಧ ವಿಷಯಗಳ ಕುರಿತಾದ ನೂರಾರು ಪ್ರಬಂಧಗಳನ್ನೂ ರಚಿಸಿದ್ದರು.
ವಿದಾಯ
ಈ ಮಹಾನ್ ವ್ಯಕ್ತಿ ಜೂನ್ ೨೮, ೧೯೭೨ರ ವರ್ಷದಲ್ಲಿ ಈ ಲೋಕವನ್ನಗಲಿದರು.
ವರ್ಗ:ಸಂಖ್ಯಾಶಾಸ್ತ್ರ ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ಆಕ್ಟೋಪಸ್ ಪೌಲ್
ಇಂಗ್ಲೆಂಡ್ ನಲ್ಲಿ ಹುಟ್ಟಿದ ಈ ಆಕ್ಟೋಪಸ್, ಜರ್ಮನಿನ ಸೀ ಲೈಫ್ ಅಕ್ವೇರಿಯಂನಲ್ಲಿತ್ತು. ವಿಶ್ವಕಪ್ ಫುಟ್‌ಬಾಲ್ ಚಾಂಪಿಯನ್‌ಷಿಪ್‌ನ ಎಂಟು ಪಂದ್ಯಗಳ ನಿಖರ ಭವಿಷ್ಯ ಹೇಳಿ ಸ್ಟಾರ್ ಪಟ್ಟ ಪಡೆದಿದ್ದ ಆಕ್ಟೋಪಸ್ ಪಾಲ್ ಜರ್ಮನಿಯ ಓಬೆರ್ಹಾಸನ್‌ನ ಅಕ್ವೇರಿಯಂನಲ್ಲಿ ಮಂಗಳವಾರ ಸಾವನ್ನಪ್ಪಿದೆ.
ಫೀಫಾ ವಿಶ್ವಕಪ್ ೨೦೧೦
ಫೀಫಾ ವಿಶ್ವಕಪ್ 2010 ಕಾಲ್ಚೆಂಡಾಟವನ್ನು ಅದ್ಭುತವಾಗಿ ಆಡಿದವರು ಯಾರು ಎಂಬ ಪ್ರಶ್ನೆಗೆ ಎಂಟು ಕಾಲುಗಳ ಜೀವಿ ಪೌಲ್ ಎಂಬ ಜಾಣತನದ ಉತ್ತರ ಸಿಗುತ್ತಿತ್ತು. ಏಕೆಂದರೆ ಪೌಲ್ ಸೂಚಿಸಿದ ಭವಿಷ್ಯ ನೂರರಷ್ಟು ನೂರರಷ್ಟು ನಿಜವಾಗಿತ್ತು. ಅಂತಿಮ ಹಣಾಹಣಿಯಲ್ಲಿ ಹಾಲೆಂಡ್ ಅನ್ನು ಮಣಿಸಿ ಸ್ಪೇನ್ ಕಪ್ ಎತ್ತಲಿದೆ ಎಂದು ಪೌಲ್ ಸೂಚಿಸಿದಂತೆ ನಡೆಯಿತು. ತನ್ನಷ್ಟಕ್ಕೆ ತಾನು ಪಶ್ಚಿಮ ಜರ್ಮನಿಯ ಸೀ ಲೈಫ್ ಅಕ್ವೇರಿಯಂನಲ್ಲಿ ಈಜಾಡುತ್ತಿರುವ ಪೌಲ್ ಇಡೀ ವಿಶ್ವದ ಗಮನ ಸೆಳೆದಿತ್ತು.
ಭವಿಷ್ಯ ಹೇಳುತ್ತಿದ್ದ ಪರಿ
ಕಪ್ಪೆಚಿಪ್ಪಿನ ಆಹಾರ ಹೊಂದಿರುವ ಎರಡು ಡಬ್ಬಿಗಳನ್ನು ಆಕ್ಟೋಪಸ್ ನ ಮುಂದಿರಿಸಲಾಗುತ್ತಿತ್ತು. ಈ ಡಬ್ಬಿಗೆ ಜರ್ಮನ್ ಹಾಗೂ ಎದುರಾಳಿ ತಂಡದ ಬಾವುಟವನ್ನು ಹೊದೆಸಿರಲಾಗುತ್ತದೆ. ಪೌಲ್ ಇರುವ ನೀರಿನ ಜಾಡಿಯಲ್ಲಿ ಈ ಎರಡು ಡಬ್ಬಿಯನ್ನು ಇಳಿಬಿಡಲಾಗುತ್ತದೆ. ಯಾವ ಡಬ್ಬಿಯಲ್ಲಿನ ಆಹಾರವನ್ನು ಪೌಲ್ ಸೇವಿಸುತ್ತಾನೋ ಆ ತಂಡ ವಿಜಯಿಯಾಗುತ್ತದೆ ಎಂದು ತಿಳಿಯಲಾಗುತ್ತದೆ.
ಜಾಹಿರಾತಿನಲ್ಲಿ ಪೌಲ್
ಪೌಲ್ ಆಕ್ಟೋಪಸ್ ಜರ್ಮನಿಯ ಸೂಪರ್ ಮಾರ್ಕೆಟ್ ರೆವೆಯ ಬ್ರಾಂಡ್ ಜಾಹೀರಾತು ಜಗತ್ತಿನಲ್ಲಿ ಕಾಣಿಸಿಕೊಂಡಿದೆ.
ಉಲ್ಲೇಖಗಳು
ವರ್ಗ:ಪ್ರಾಣಿಗಳು
ಭಾರತೀಯ ರಾಷ್ಟ್ರೀಯ ಪಾವತಿ ನಿಗಮ
ಭಾರತೀಯ ರಾಷ್ಟ್ರೀಯ ಪಾವತಿ ನಿಗಮ (ಎನ್ ಪಿಸಿಐ) ಭಾರತದಲ್ಲಿ ಚಿಲ್ಲರೆ ಪಾವತಿ ಮತ್ತು ವಸಾಹತು ವ್ಯವಸ್ಥೆಗಳನ್ನು ನಿರ್ವಹಿಸಲು ಒಂದು ಸಂಸ್ಥೆಯಾಗಿದೆ.
ಸಂಸ್ಥೆ
೨೦೦೮ ರಲ್ಲಿ ಸ್ಥಾಪನೆಯಾದ ಎನ್‌ಪಿಸಿಐ ಲಾಭರಹಿತ ಸಂಸ್ಥೆಯಾಗಿದ್ದು, ಭಾರತೀಯ ರಿಸರ್ವ್ ಬ್ಯಾಂಕ್ ಮತ್ತು ಐಬಿಎ ಸ್ಥಾಪಿಸಿದ ಕಂಪನಿಗಳ ಕಾಯ್ದೆ ೨೦೧೩ ರ ಸೆಕ್ಷನ್ ೮ ರ ಅಡಿಯಲ್ಲಿ ನೋಂದಾಯಿಸಲಾಗಿದೆ. ಈ ಸಂಸ್ಥೆಯು ಪ್ರಮುಖ ಬ್ಯಾಂಕುಗಳ ಒಕ್ಕೂಟದ ಒಡೆತನದಲ್ಲಿದೆ, ಮತ್ತು ಇದನ್ನು ದೇಶದ ಕೇಂದ್ರ ಬ್ಯಾಂಕ್, ರಿಸರ್ವ್ ಬ್ಯಾಂಕ್ ಆಫ್ ಇಂಡಿಯಾ ಉತ್ತೇಜಿಸಿದೆ. ಎನ್‌ಪಿಸಿಐ ಅನ್ನು ಡಿಸೆಂಬರ್ ೨೦೦೯ ರಲ್ಲಿ ಸಂಯೋಜಿಸಲಾಯಿತು ಮತ್ತು ೨೦೦೯ರ ಏಪ್ರಿಲ್‌ನಲ್ಲಿ ವ್ಯವಹಾರದ ಪ್ರಮಾಣಪತ್ರವನ್ನು ನೀಡಲಾಯಿತು. ಅಧಿಕೃತ ಬಂಡವಾಳವನ್ನು ₹೩ ಬಿಲಿಯನ್ (ಯುಎಸ್ $ ೪೨ ಮಿಲಿಯನ್) ಮತ್ತು ಪಾವತಿಸಿದ ಬಂಡವಾಳವು ₹೧ ಬಿಲಿಯನ್ (ಯುಎಸ್ $ ೧೪ ಮಿಲಿಯನ್) ಎಂದು ನಿಗದಿಪಡಿಸಲಾಗಿದೆ.
ಎಚ್.ಎಸ್.ವೆಂಕಟೇಶಮೂರ್ತಿ
ಎಚ್.ಎಸ್.ವೆಂಕಟೇಶಮೂರ್ತಿ, ಕವಿತೆ, ನಾಟಕ, ಪ್ರಬಂಧ, ಕಾದಂಬರಿ, ಮಕ್ಕಳ ಸಾಹಿತ್ಯ, ಅನುವಾದ, ವಿಮರ್ಶೆ, ಮೊದಲಾದ ಪ್ರಕಾರಗಳಲ್ಲಿ ತಮ್ಮ ಕೊಡುಗೆಯನ್ನು ಕೊಟ್ಟು ಕನ್ನಡ ಸಾಹಿತ್ಯ ಕ್ಷೇತ್ರವನ್ನು , ಹಳೆಯ ಸಂಪ್ರದಾಯದಲ್ಲಿ ಕೃಷಿಮಾಡಿ, ಆಧುನಿಕ ಸಾಹಿತ್ಯದ ಕೃತಿಗಳನ್ನು ಸಾಹಿತ್ಯ ಪ್ರಿಯರಿಗೆ ಕೊಟ್ಟ ಮಹತ್ವದ ಲೇಖಕರಲ್ಲೊಬ್ಬರು. (ಜನನ:ಜೂನ್,೨೩,೧೯೪೪), ಈಗ ಮಕ್ಕಳ, ಯುವಕರ, ಮತ್ತು ಮಹಿಳೆಯರಿಗೆ ಬೇಕಾದ ಗೀತೆಗಳನ್ನು ರಚಿಸಿ, ಕವಿಯಾಗಿ ಗುರುತಿಸಿಕೊಂಡಿದ್ದಾರೆ. ಇವರು ೮೫ನೇ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದವರು.
ಕವನ ಬರೆಯಲು ಪ್ರೇರಣೆ
ತಾಯಿಯ ತೌರುಮನೆಯಲ್ಲಿ ನಡೆಯುತ್ತಿದ್ದ ಗಮಕವಾಚನ, ನಾಟಕ, ಸಾಂಸ್ಕೃತಿಕ ಕಾರ‍್ಯಕ್ರಮಗಳು ಮನಸ್ಸಿನ ಮೇಲೆ ಮಾಡಿದ ಪ್ರಭಾವದಿಂದ ಕವನ ಬರೆಯಲು ಪ್ರೇರಣೆ.
ಪರಿವಾರ
ಎಚ್ಚೆಸ್ವಿಯರಿಗೆ ನಾಲ್ಕುಜನ ಗಂಡುಮಕ್ಕಳು.
ಡಾ.ಡಿ.ಎಸ್.ಕರ್ಕಿ ಕಾವ್ಯ ಪುರಸ್ಕಾರ
ಡಾ.ಎಚ್.ಎಸ್.ವೆಂಕಟೇಶ ಮೂರ್ತಿಯವರಿಗೆ, ಸನ್.೨೦೧೨ ರ, ನವೆಂಬರ್, ೧೮ ರಂದು, 'ಡಾ. ಡಿ.ಎಸ್.ಕರ್ಕಿಯವರ ಜನ್ಮ ಶತಮಾನೋತ್ಸವದ ಶುಭಸಮಾರಂಭ'ದಂದು ಹುಬ್ಬಳ್ಳಿಯ ಕರ್ನಾಟಕ ವಾಣಿಜ್ಯೋದ್ಯಮ ಸಂಸ್ಥೆಯ 'ಚಂದ್ರವದನ ದೇಸಾಯಿ ಸಭಾಗೃಹ'ದಲ್ಲಿ ಡಾ. ಕರ್ಕಿ ಸಾಹಿತ್ಯ ವೇದಿಕೆಯ ಆಶ್ರಯದಲ್ಲಿ ನಡೆದ ಸಮಾರಂಭದಲ್ಲಿ ಡಾ. ಕರ್ಕಿಯವರ ಸಮಗ್ರ ಸಾಹಿತ್ಯ ಸಂಪುಟಗಳ ಬಿಡುಗಡೆ ಕಾರ್ಯಕ್ರಮದಲ್ಲಿ ಮುಖ್ಯಮಂತ್ರಿ ಜಗದೀಶ್ ಶೆಟ್ಟರ್ ಪ್ರಶಸ್ತಿ ಪ್ರದಾನ ಮಾಡಿದರು. ಈ ಪುರಸ್ಕಾರ, ಎಚ್ಚೆಸ್ವಿಯವರಿಗೆ ಅವರು ಬರೆದ 'ಕನ್ನಡಿಯ ಸೂರ್ಯ' ಎಂಬ ಕೃತಿಗೆ ಲಭಿಸಿದೆ.
ಚಲನಚಿತ್ರ ಮತ್ತು ರಂಗಭೂಮಿ
ಬಿಡುವಿಲ್ಲದ ಬರವಣಿಗೆಯ ನಡುವೆ ಚಲನಚಿತ್ರ ಮತ್ತು ರಂಗಭೂಮಿಯೊಡನೆ ನಿರಂತರ ಸಂಪರ್ಕ. ಚಿನ್ನಾರಿಮುತ್ತ, ಕೊಟ್ರೇಶಿಯ ಕನಸು, ಕ್ರೌರ್ಯ, ಕೊಟ್ಟ, ಮತದಾನ ಚಲನಚಿತ್ರಗಳಿಗೆ ರಚಿಸಿದ ಹಾಡುಗಳು, ಕೆಲವಕ್ಕೆ ಸಂಭಾಷಣೆ. ದೂರದರ್ಶನ ಧಾರಾವಾಹಿಗಳಾದ ಯಾವ ಜನ್ಮದ ಮೈತ್ರಿ, ಸವಿಗಾನ, ಮುಕ್ತಗಳಿಗೆ ಶೀರ್ಷಿಕೆ ಗೀತೆ. ಬಣ್ಣದ ಹಕ್ಕಿ, ಮಕ್ಕಳ ಗೀತೆಗಳು, ಅನಂತ ನಮನ, ತೂಗುಮಂಚ, ಸುಳಿಮಿಂಚು, ಅಪೂರ್ವ ರತ್ನ, ಭಾವಭೃಂಗ-ಭಾವಗೀತೆಗಳ ಧ್ವನಿ ಸುರಳಿಗಳು.
ಯಶಸ್ವೀ ಅಧ್ಯಾಪಕರಾಗಿ
ಮುಂದೆ ಸುಮಾರು ಮೂರು ದಶಕಗಳ ಕಾಲ ಎಚ್ ಎಸ್ ವಿ ಅತ್ಯಂತ ಯಶಸ್ವೀ ಅಧ್ಯಾಪಕರಾಗಿ ವಿದ್ಯಾರ್ಥಿಗಳ ಅಪಾರ ಪ್ರೀತಿಗೆ ಪಾತ್ರರಾಗಿ ಅನೇಕ ಪ್ರತಿಭೆಗಳು ಅರಳಲು ಕಾರಣವಾದದ್ದು ಈಗ ಇತಿಹಾಸ. ಅಧ್ಯಾಪಕರಾಗಿ ಮೂರ್ತಿಯವರು ರೂಪಿಸಿದ ಅನುಷ್ಠಾನಕ್ಕೆ ತಂದ ಅನೇಕ ಯೋಜನೆಗಳು ಯಾವ ಅಧ್ಯಾಪಕರಿಗೂ ಮಾದರಿಯಾಗಬಲ್ಲಂತಹವು. ಕಾಮರ್ಸ್ ಕಾಲೆಜೊಂದರಲ್ಲಿ ಇವರು ಹಮ್ಮಿಕೊಂಡ ಕಾರ್ಯಕ್ರಮಗಳು ನಾಡಿನಾದ್ಯಂತ ಮೆಚ್ಚುಗೆಗೆ ಪಾತ್ರವಾದುದನ್ನು ನಾವಿಲ್ಲಿ ನೆನಪಿಸಿಕೊಳ್ಳಬಹುದೆನ್ನುತ್ತಾರೆ ನರಹಳ್ಳಿಯವರು.
೭೫ ರ ಹುಟ್ಟುಹಬ್ಬದ ಸಮಾರಂಭ
ಎಚ್ಛೆಸ್ವಿಯವರ ಅಪಾರ ಸಾಹಿತ್ಯಪ್ರಿಯರು, ಆಪ್ತಗೆಳೆಯರು ಮತ್ತು ಬಂಧುಗಳೆಲ್ಲಾ ಸೇರಿ ಬೆಂಗಳೂರಿನ ರವೀಂದ್ರ ಕಲಾಕ್ಷೇತ್ರದಲ್ಲಿ ೨೦೧೯ ರ ಜೂನ್ ೩೦ ರಂದು ಅವರ ಜನುಮದಿನವನ್ನು ವಿಜೃಂಭಣೆಯಿಂದ ಆಚರಿಸಿದರು.
'ಬುದ್ಧ ಚರಣ',ಒಂದು ಮಹಾಕಾವ್ಯ,ಕಥನರೂಪದಲ್ಲಿ
ಡಾ.ಎಚ್.ಎಸ್. ವೆಂಕಟೇಶ ಮೂರ್ತಿಯವರ ಬುದ್ಧಚರಣ ಮಹಾಕೃತಿಯನ್ನು ಅವರ ಪತ್ನಿ, ಸಾಯುವ ಮೊದಲು ತಮ್ಮ ನೆನಪಿನ ಕಾಣಿಕೆಯನ್ನಾಗಿ ಕೊಡಬೇಕೆಂದು ಬಿನ್ನವಿಸಿಕೊಂಡಿದ್ದರು.
ಉಲ್ಲೇಖಗಳು
<References />
ಗುರುವಾಯೂರು
thumb|right|ಅಡ್ಡಹೆಸರು - ದಕ್ಷಿಣದ ದ್ವಾರಕೆ
ಗುರುವಾಯೂರು, ಗುರುಪಾವನಪುರಿ ಎಂದೂ ಪರಿಚಿತವಾಗಿದೆ, ಭಾರತದ ಕೇರಳ ರಾಜ್ಯದ ತ್ರಿಶೂರ್ ಜಿಲ್ಲೆಯ ಒಂದು ಪುರಸಭಾ ಪಟ್ಟಣ. ಇದು, ದೈನಂದಿನ ಭಕ್ತಾದಿಗಳ ಸಂಖ್ಯೆಯ ದೃಷ್ಟಿಯಿಂದ, ಭಾರತದ ನಾಲ್ಕನೆ ಅತಿ ದೊಡ್ಡ ದೇವಸ್ಥಾನವೆನಿಸಿರುವ ಗುರುವಾಯೂರು ಶ್ರೀ ಕೃಷ್ಣ ದೇವಾಲಯದ ನೆಲೆಯಾಗಿದೆ. ಗುರುವಾಯೂರು, ದಂತಕಥೆಗಳ ಪ್ರಕಾರ, ಗುರುವಾಯೂರು ದೇವಸ್ಥಾನದ ಮೂರ್ತಿಯಷ್ಟು ಅಂದರೆ, ೫೦೦೦ ವರ್ಷಗಳಷ್ಟು ಹಳೆಯದಿರಬಹುದು.
ಐತಿಹ್ಯ
8ನೆಯ ಶತಮಾನದವರೆಗೆ ಇದನ್ನು ಕುರುವಾಯೂರು ಎನ್ನಲಾಗಿತ್ತು. ಮೇಲ ಪೂಂತೂರ್ ಸಂತ ಇದನ್ನು ಗುರುವಾಯೂರು ಎಂದು ಕರೆದ. ಇಲ್ಲಿ ಗುರುವಾಯೂರಪ್ಪನ ದೇವಸ್ಥಾನವಿದೆ. ಇಲ್ಲಿಯ ವಿಷ್ಣು ವಿಗ್ರಹ ಶಂಖ, ಚಕ್ರ ಗದಾಪದ್ಮಧರನಾಗಿರುವುದರಿಂದ ಇದನ್ನು ಪೂರ್ಣಾವತಾರ ವಿಗ್ರಹವೆಂದು ಕರೆಯುತ್ತಾರೆ. ಇಂಥ ವಿಗ್ರಹಗಳು ಈಗ ಇತರ ಕಡೆಗಳಲ್ಲೂ ತುಂಬ ಸಾಮಾನ್ಯವಾಗಿವೆ. ಈ ವಿಗ್ರಹ ಸ್ಫಟಿಕ ಶಿಲೆಯಲ್ಲಿ ರಚಿತವಾಗಿರುವದರಿಂದ ಇದಕ್ಕೆ ಒಂದು ವೈಶಿಷ್ಟ್ಯ ಬಂದಿದೆ. ಈ ವಿಗ್ರಹವನ್ನು ಮಹಾವಿಷ್ಣುವಿನಿಂದ ಬ್ರಹ್ಮ, ಸುತಪ, ಕಶ್ಯಪ, ವಾಸುದೇವ, ಕೃಷ್ಣ-ಇವರು ಪರಂಪರೆಯಾಗಿ ಪಡೆದರೆಂದೂ ಕೃಷ್ಣ ಸ್ವರ್ಗಾರೋಹಣ ಮಾಡುವಾಗ ಇದನ್ನು ಅವನಿಗೆ ಕೊಡಲು ಉದ್ಧವನ ಮುಖೇನ ಬೃಹಸ್ಪತಿಗೆ ನಿರೂಪ ಕಳುಹಿಸಿದನೆಂದೂ ಆದರೆ ಬೃಹಸ್ಪತಿ ದ್ವಾರಕೆಗೆ ಬರುವದರೊಳಗೆ ಇದು ಸಮುದ್ರದಲ್ಲಿ ಮುಳಗಿ ಬಿಟ್ಟಿತ್ತೆಂದೂ ಬೃಹಸ್ಪತಿ ತನ್ನ ಶಿಷ್ಯ ವಾಯುವಿನ ಸಹಾಯದಿಂದ ಈ ವಿಗ್ರಹವನ್ನು ಮೇಲಕ್ಕೆ ತಂದು ಶಿವನ ಪ್ರೇರಣೆಯಂತೆ ಸಮುದ್ರದಂಡೆಯ ಮೇಲೆ ಪ್ರತಿಷ್ಠೆ ಮಾಡಿದನೆಂದೂ ಸ್ಥಳಪುರಾಣವಿದೆ. ವಾಯುವಿನ ನೆರವಿನಿಂದ ಗುರು ವಿಗ್ರಹವನ್ನು ಅಲ್ಲಿ ಪ್ರತಿಷ್ಠೆ ಮಾಡಿದ್ದರಿಂದ ಆ ಸ್ಥಳಕ್ಕೆ ಗುರುವಾಯೂರು ಎಂದು ಹೆಸರು ಬಂತು. ಹದಿನಾರನೆಯ ಶತಮಾನದಲ್ಲಿ ಈ ದೇವರ ಸ್ತೋತ್ರರೂಪವಾದ ನಾರಾಯಣೀಯಂ ಎಂಬ ಗೃಂಥ ಈ ಪ್ರಾಂತ್ಯದಲ್ಲಿ ಪ್ರಸಿದ್ಧಿ ಪಡೆಯಿತು. ಇಲ್ಲಿಯ ಪೂಜೆ ಇತರ ಪೂಜೆಯಂತಲ್ಲದೆ ನಿಷ್ಕಲ ಬ್ರಹ್ಮಪೂಜೆಯಾಗಿದೆ. ಭಗವಾನ್ ಶಂಕರಾಚಾರ್ಯರು ಕೆಲಕಾಲ ಇಲ್ಲಿದ್ದು ಇಲ್ಲಿನ ಪೂಜಾ ಪದ್ಧತಿಯಲ್ಲಿ ಸುಧಾರಣೆಗಳನ್ನು ಮಾಡಿದರೆಂದೂ ಪ್ರತೀತಿ.
ಇದು 17ನೆಯ ಶತಮಾನದಲ್ಲಿ ಕೇರಳದಲ್ಲಿ ಉದಯಿಸಿದ ಭಕ್ತಿ ಪಂಥದ ಕೇಂದ್ರ ಸ್ಥಾನವೆನಿಸಿದೆ. ಪೂಂತಾನಂ, ಮೇಲಪುಂತೂರ್, ಬಿಲ್ವಮಂಗಲಂ ಮತ್ತು ಮಾನವೇದನ್ ಎಂಬ ಸಂತರು ಇಲ್ಲಿದ್ದರೆಂದು ತಿಳಿದುಬರುತ್ತದೆ. ಈ ಸಂತರ ಪುಣ್ಯಸ್ಮರಣೆಗಾಗಿ ಪ್ರತಿವರ್ಷವೂ ಕೇರಳದ ಅನೇಕ ಹಿಂದೂಗಳು ಇಲ್ಲಿಗೆ ಬರುವುದರಿಂದ ಈ ಸ್ಥಳದ ಮಹತ್ತ್ವ ಹೆಚ್ಚಿದೆ.
ಇಲ್ಲಿಯ ಪೂಜಾ ವಿಶೇಷದಿಂದ ಭಕ್ತರ ರೋಗರುಜಿನಗಳೂ ಸಂಕಷ್ಟಗಳೂ ದೂರವಾಗುತ್ತವೆಂಬ ನಂಬಿಕೆಯುಂಟು.
ಬಾಹ್ಯ ಸಂಪರ್ಕಗಳು
ವರ್ಗ:ಕೇರಳದ ಪಟ್ಟಣಗಳು ವರ್ಗ:ಕೇರಳ ವರ್ಗ:ದೇವಾಲಯಗಳು ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಕಲಾತ್
ಕಲಾತ್ಪಾಕಿಸ್ತಾನದ ಒಂದು ಜಿಲ್ಲೆ ಮತ್ತು ಜಿಲ್ಲಾಡಳಿತ ಕೇಂದ್ರ. ಪಟ್ಟಣ ಹಾಗೂ ವಿಭಾಗಗಳ ಕೇಂದ್ರ. ಹಿಂದೆ ಇದು ಕಲಾತ್ ಸಂಸ್ಥಾನದ ರಾಜಧಾನಿಯಾಗಿತ್ತು. ಕಲಾತ್ ಪಟ್ಟಣ ಕ್ವೆಟ್ಟ ನಗರದಿಂದ ೧೪ ಕಿಮೀ ದೂರದಲ್ಲಿದೆ. ಹಳೆಯ ಪಟ್ಟಣ ೧೯೩೫ರ ಭೂಕಂಪದ ವಿನಾಶಕ್ಕೆ ತುತ್ತಾಗುವ ಮೊದಲು ಕೋಟೆಯೊಳಗಡೆ ಇತ್ತು. ಹೊಸ ಪಟ್ಟಣವನ್ನು ಪ್ರಸ್ತುತ ಜಾಗದಲ್ಲಿ ಸ್ಥಾಪಿಸಲಾಯಿತು. ಖಾನ್-ಇ-ಕಲಾತ್ ಅರಮನೆ ನಗರದ ಆಗ್ನೇಯದಲ್ಲಿದೆ. ಕ್ವೆಟ್ಟ, ಕರಾಚಿ ಮತ್ತು ಪಾಸ್ನಿಗಳಿಗೆ ಇಲ್ಲಿಂದ ರಸ್ತೆ ಸಂಪರ್ಕವುಂಟು.